Abans del diluvi. Mesopotàmia | Gloria Condal\n← La font de les dones\nCárnicas gráficas →\nAbans del diluvi. Mesopotàmia\nPosted on 17 febrer 2013\tby Gloria Condal\nFa uns 5.500 anys, entre els rius Tigris i Èufrates, a l’actual Iraq, hi va haver una civilització avançada. Què els devem? Els mesopotàmics van crear les primeres ciutats i van desenvolupar jerarquies socials, la divisió del treball, l’escriptura, el càlcul, les unitats de mesura del temps, l’espai i el valor dels béns, el dret i l’art.\nEl Tigris i l’Eufrates s’ajunten poc abans d’Al Basra i formen Shat al Arab (foto 2002)\nSegons la seva concepció, abans que existís el món hi havia la ciutat del Temps Llunyans (Uru-ul-la) al sud, on van néixer els déus. El Cel i la Terra van tenir dos fills, Enlil, senyor dels aires, un déu colèric que provocava tempestes, i Enki, senyor de la Terra, déu de les maresmes, l’arquitectura i la saviesa, que dóna forma al món i ajudà els humans a sortir-se’n.\nEntre el 3500 i el 2500 aC les ciutats-estats estaven en constants guerres; l’únic lloc on hi havia una mica de pau era al santuari dedicat a Enlil, el fill predilecte del Cel. Sumer, Uruk, Ur, Lagas… es construïen i reconstruïen constantment.\nHi havia aigua, però mal distribuïda en el temps i l’espai; per això van crear xarxes de canals, però amb el pas dels anys augmentà la salinització i la desertització, potser la causa del final de la cultura mesopotàmica del sud.\nA la ciutat-estat de SUMER el rei Sulgi (2094-2047aC) va establir una pla territorial amb xarxes de comunicacions a través de grans carreteres i de canals navegables i el seu pare va fer el primer cadastre de la història. La base del sistema de mesures era sexagesimal i encara avui el temps es divideix en 60 unitats. URUK va arribar a tenir entre 35.000 i 80.000 habitants, amb colònies al nord de l’Èufrates. UR la superà, ja que va tenir de 200.000 a 350.000 habitants, la ciutat més poblada del món fins a Roma, dos mil anys més tard. Edificada sobre un turó artificial, tenia un teixit urbà de carrerons recargolats semblant als nuclis antics de les ciutats mediterrànies. Després de 4.500 anys, va desaparèixer.\nHimne a Ninkasi, escrit per Enheduanna\nA LAGAS hi regnà Gudea (2144-2124 aC) que a diferència dels altres reis que es dedicaven a construir, guerrejar i impartir justícia, batallà poc i es dedicà més al maó; va escriure una autobiografia, la més llarga de la cultura sumèria.\nLa cervesa, després de l’aigua, era la beguda més consumida i lloada. Han sobreviscut poemes com l’Himne a Ninkasi, escrit per Enheduanna (cap 2230 aC), filla del rei Sargon d’Accad, la primera dona de la història de qui ens han arribat escrits i entenia d’astronimia, a més de dictar lleis i patir exili.La cerimònia de col·locar la primera pedra en una obra era més complexa que ara. L’elevació d’un edifici equivalia a la creació d’un món. El primer maó, de superfície corbada, el modelava el mateix rei (hi ha exemples del 2900-2600 aC a Uruk). Després posaven els claus de fundació, una mena de punyals de coure amb mànec de divinitats o reis, i finalment, col·locaven claus més petits als murs, amb les dades de qui el feia construir, a qui es dedicava, etc. La ciutat era l’espai ideal ordenat pels déus; el ziggurat o piràmide escalonada equivalia al cim redemptor, el que va salvar la humanitat del diluvi, amb Utnapiŝtim dalt de la barca (o Noé, en versió bíblica).\nEl més enllà els feia por. Representen l’infern amb cucs, espectres i éssers monstruosos. Els morts no sempre es posaven dins un sarcòfag. Les riqueses que es dipositaven a les tombes reials no eren per fer-los agradable el més enllà, com els egipcis, sinó per comprar la benevolença de l’infern.\nAl final del III mil·lenni aC van començar a decaure i els centres de poder es van desplaçar al nord: Babilònia, Assur, Nínive o a l’est: Persèpolis. La civilització mesopotàmica encara havia de donar molt. Molts més segles enllà, la literatura ens va regalar personatges com Simbad (vegeu Contes de Bagdad) que corrien per les mateixes terres, però això ja és una altra història.\nL’exposició s’ha fet a Caixaforum de Barcelona. Les imatges per a aquesta entrada s’han extret dels seus pamflets i de Viquipèdia.\nAquesta entrada s'ha publicat en Exposicions, música, dansa, Món àrab i etiquetada amb Contes de Bagdad, diluvi, Enheduanna, iraq, mesopotamia, Tigris. Afegiu a les adreces d'interès l'enllaç permanent.\n2 respostes a Abans del diluvi. Mesopotàmia\nEgo Solus Ipse ha dit:\n17 febrer 2013 a les 19:49\nRetroenllaç: Mesopotàmia | Gloria Condal


ELS DRETS HUMANS NO SÓN CAP PRIVILEGI. EL PROJECTE TEMÀTIC EN SECUNDÀRIA | Escola Gavina\nEscola Gavina > ESO > ELS DRETS HUMANS NO SÓN CAP PRIVILEGI. EL PROJECTE TEMÀTIC EN SECUNDÀRIA\n15/03/2021 Loli Company\nCom ja sabeu, enguany el projecte temàtic de l’escola se centra en els Drets Humans. Des de l’àrea de llengua, en 3r i 4t d’eso, vam encetar-ne el treball fa gairebé dos mesos. Hem desenvolupat el projecte de manera individual o per parelles, i el primer que hem fet, ha estat triar un mes del calendari. Com ja sabeu, cada mes se centra en un dret, o en diversos, de la Declaració Universal dels Drets Humans, i inclou força referències per poder investigar i treballar-hi.\nHem seguit un guió per desenvolupar els projectes, que sí o sí han tingut present l’objectiu de difondre’s, de fer-los conèixer dins de l’escola i, en la mesura de les nostres possibilitats, fora d’aquesta. Hem volgut desenvolupat idees fonamentals com el de ciutadania crítica; fer-nos conscients que front al fet que aquesta societat prioritza l’individu sobre la col·lectivitat, hem d’escoltar-nos i expressar-nos, i tenir cura els uns dels altres. Com a joves, els nostres xics i xiques han seguit la seua, han llegit, s’han informat per diversos mitjans i per ser ben conscients que els drets no són cap privilegi i que es poden perdre.\nHem vist un documental ben recomanable, D.R.E.T.S, coordinat i elaborat, entre d’altres, per l’Associació per la Cooperació Entre Comunitats. Aquest treball se centra en el dret a la salut, tot reflexionant sobre el Decret Llei 16/2012 de 20 d’abril, que suposà una vulneració gravíssima del dret universal a la salut. I hem comprovat com a partir de la vulneració d’aquest dret, moltíssims altres cauen. També hem recomanat de veure la pel·lícula Adú i Una qüestió de gènere, que teniu al calendari. A partir d’ací, hem reflexionat, i cada persona o parella veurà com lligar-ho tot plegat amb el seu treball.\nHem entrevistat algunes de les persones que apareixen al calendari i els alumnes han aprofitat la informació que ens han aportat per a desenvolupar els seus projectes: Aràdia Ruiz, de la Cooperativa el Rogle; Adrià Sisternes, de l’European Free Aliance; Dolores Jacinto i Marcela Bahamón, membres de l’associació Pofesionales del Hogar y los Cuidados.\nA partir d’aquestes activitats inicials, de la lectura de diversos articles, i d’haver pres algunes decisions quant a objectius i producte final, de treballar les diferents fonts d’informació i d’un procés de setmanes, els xics i les xiques de 3r i 4t comparteixen ara els seus treballs.\nTags:drets humans, llengua, projecte, secundaria


Un centenar de països es reuneixen a París per pressionar Baixar al-Assad\nEl govern francès anuncia més sancions i suport logístic per a l'oposició a l'interior. El Consell de Seguretat ha de debatre el futur de la missió d'observadors\nAGÈNCIES / ARA París Actualitzada el 06/07/2012 10:05\n260x366 Posen una pulsera de la revolució siriana a Hollande. PATRICK KOVARIK / AFP Posen una pulsera de la revolució siriana a Hollande. PATRICK KOVARIK / AFP\nRepresentants d'un centenar de països àrabs, europeus i els Estats Units s'han reunit aquest divendres a París per pressionar el règim de Baixar al-Assad, en l'enèsim intent diplomàtic per afavorir un relleu del poder a Síria.\nLa tercera conferència del grup anomenat Amics del Poble Sirià, inaugurada pel president francès, François Hollande, busca afavorir una transició política que aparti Al-Assad de la presidència però que eviti un enfonsament del règim. Les divisions en el si del Consell de Seguretat de l'ONU, amb Rússia i Xina que fan boicot a aquest fòrum i rebutgen un canvi de govern dificulten una sortida. Tampoc hi ha unitat en les files de l'oposició, dividida en diversos corrents sobre com ha de ser el futur del país i, particularment, el respecte cap a les minories i el pes de la religió dins l'estat. A la reunió també hi participen representants d'organitzacions opositores.\nLaurent Fabius, ministre d'Exteriors francès, ha avançat a la premsa local que la trobada podria acordar una ampliació de les sancions econòmiques contra Damasc, així com dotar l'oposició a l'interior de sistemes de comunicació i donar suport a les "xarxes humanitàries" que hi ha a Síria. Mentre la repressió s'intensifica i també la resposta armada de l'oposició, el suport de Moscou a Baixar al-Assad continua bloquejant una sortida.\nObservadors de l'ONU\nEl secretari general de l'ONU, Ban Ki-moon, ha de presentar aquest divendres davant el Consell de Seguretat el seu pla per la Minsus, la missió de Nacions Unides a Síria, basada en el desplegament de soldats per supervisar el respecte a un alto el foc que mai s'ha arribat a complir. El 20 de juliol expira el mandat dels 300 efectius de la missió i, segons fonts diplomàtiques, Ki-moon demanarà que es renovi la missió però se'n redueixin els efectius. La Xina i Rússia pressionen pel manteniment de la missió, mentre que França, la Gran Bretanya i els Estats Units dubten que tingui cap eficàcia. La votació està prevista per al 18 de juliol.


Esperó Xelo-Bam, 475m 7a+ (5c/Ae) | Indrets d'escalada\nEsperó Xelo-Bam, 475m 7a+ (5c/Ae)\nDiumenge anem directes a dormir al peu de via, abans vam fer un truc al Jordi perquè ens dones una mica més d’informació de la via i la meteo (és el nostre home del temps :P). Trec com a conclusions que és una via de 12 llargs (la més llarga que hauré fet mai) i que no esta del tot equipada i per tant cal portar caxarros… només amb això ja començo a estar nerviosa. Al matí següent, durant l’aproximació vaig ben calladeta, els nervis m’estan passant factura.\nAquí no us explicaré cada llarg perquè us faríeu un fart de llegir, millor us faig un resum, intentaré que sigui el més curt possible :P\nEl Marcel va fer els llargs: Ll1 50m 5b, Ll3 50m 5b, Ll5 35m 2b, Ll7 50m 3b, Ll8 35m 5c, Ll9 35m 7a+ (5c/Ae), Ll11 40m 4b i jo la resta Ll2 20m 5b, Ll4 35m 5c, Ll6 50m 5b, Ll10 35m 5b i Ll12 40m 3b.\nNosaltres en total vam tardar 7h., una mica més del que diu la ressenya, en part perquè jo en cada llarg m’anava treien i posant els peus de gat i en el llarg de l’Ae i el del diedre vaig perdre molt temps.\nLl1, 50m 5b\nEl Marcel comença amb el primer llarg, i millor, així jo vaig mirant la separació entre assegurances. Mentres ell va pujant arriba una altra cordada, l’Alberto i l’Alex, que havien passat la nit al mateix replà que nosaltres.\nQuan pujo el primer llarg ràpid veig que la roca és una mica rarota, res a veure amb el bon calcari que caracteritza aquella zona, començo a pensar que avui em tocarà patir. Mentres vaig pujant veig que arriba una altra cordada de 3! tenim oberbuking! aquesta última al final va acabar marxant.\nTotal, primer llarg superat i sense incidències. Ah! i per les assegurances no vaig patir, no vam haver de posar res, hi havien dos ponts de roca i més cosetes, però les distancies entre elles eren correctes.\nA partir del segon llarg la roca canvia del tot per tornar-se boníssima. Hi han alguns llargs en que les assegurances allunyen i no es veuen unes a les altres, però en general son llargs que es poden equipar amb facilitat. Jo vaig fer servir moltes bagues per savines i vaig posar en tota la via un friend i un tasco petit. En Marcel va haver de posar més caxarros, al llarg de la crònica queda explicat.\nLl8, 35m 5c\nCal destacar el vuitè llarg, que és un diedre on només trobem dos pitons, un a la meitat i l’altre a la sortida. Vam col·locar uns quants friends, diria que dos i un tasco. En aquest llarg vaig pillar una rallada de les gordes, no hi havia manera de treure el segon friend, el camalot nº 0,5, no tinc ni idea de l’estona que em vaig tirar allà, enclastada al diedre intentant treure’l!!! no podia ni amb el desempotrador! Després de treure’l, acabar al llarg va ser molt pesat, anava fosa de la força que havia hagut de fer i la tensió que havia passat d’estar allà mal col·locada, per sota sentia la veu de l’Alberto donant-me ànims per acabar el llarg, van anar bé :) (Em va agradar tenir companyia a totes les reunions :)) Per altra banda sembla que els senyors diedres i jo mai ens portarem bé v_v\nEn Marcel en el llarg del diedre\nLl9, 35m 5c\nEl següent llarg de l’Ae també el va fer al Marcel jo vaig arribar a la reunió petada de l’esforç que vaig haver de fer per treure aquell camalot i els nervis que havia passar d’estar allà dintre. En Marcel fa el llarg d’Ae sense ni treure el estreps, jo en canvi ni amb els estreps! com es nota que això de l’artificial ho he practicat poc :P em sembla que m’hi hauré de posar en serio.\nJo fent el llarg d’Ae. Autor: Alberto\nAcabant el llarg d’Ae. Autor: Marcel\nEl llarg de l’Ae no va ajudar massa a que se’m passes la rallada i quan vaig arribar a la R on estava el Marcel animant-me li vaig dir que no volia seguir de primera, el següent llarg tenia algun pas de 5c i no em veia capaç psicològicament. Com no, el Marcel va insistir i insistir perquè m’hi poses i novament em va convèncer, quin poder de convicció, no?\nLl10, 35m 5b\nQuan vaig acabar el llarg li vaig donar les gràcies per haver insistit en que el fes, vaig gaudir d’aquell llarg, el fet d’anar de primera va fer que se’m passes tota la tonteria que portava i els ànims van tornar a pujar :)\nValoració de la via: és una via que recomano, és llarga, maca i la roca és bonissima i és ideal per aquesta època de l’any, ja que no ens va tocar el sol fins ben bé al final. L’aproximació és curta, només 15 minuts i el retorn si que és més llarg però és fa molt bé, passes per llocs macos.\nNota 1: La sisena reunió es munta en un arbre.\nNota 2: Nosaltres amb la descripció de l’aproximació de la ressenya del bloc AltUrgell ens vam liar, crec que la de Ressenya.net esta més clara.\nMés info a bloc AltUrgell i a la web Ressenya.net\nTret del bloc AltUrgell\nRessenya treta de la webRessenya.net\nEtiquetes: Esperó Xelo-Bam, Lleida, Oliana, Roca Narieda\n6 responses to “Esperó Xelo-Bam, 475m 7a+ (5c/Ae)”\nDavid i Neus says : 4 Juny 2009 a les 13:25\nUn cap de setmana profitós!!! no vull saber que vau fer dilluns, per què vas tenir festa no??? al final haurem de sumar el desnivell acumulat ;-)\nBusyBee says : 4 Juny 2009 a les 14:10\ndilluns vam fer la Xelo-Bam. Diumenge va ser el dia de pluges, que vam intentar escalar a Sinsat però es va posar a ploure just quan vam començar a caminar, així que vam agafar el cotxe i ens vam moure de la Dent d’Orlu a Coll de Nargó. En total de 3 dies vam escalar 2, que ja esta prou bé :)\nDavid i Neus says : 4 Juny 2009 a les 14:18\naaahhh!!! és que he llegit diumenge!!! i tant que està prou bé!!! nosaltres diumenge un dia meravellós!!!\nXavi says : 6 Juny 2009 a les 21:49\nFelicitats per la repetició. Una bona via per aquestes èpoques. Amb el reequipament va quedar molt més interessant. Encara vau estar de sort, l’altre dia s’hi van ajuntar 5 cordades! Això del Camalot una put….ja m’hi he trobat també més d’una vegada. Ja canviaré l’explicació de l’aproximació al bloc, si que és veritat que no està massa ben explicada. La baixada m’han dit que algú ha netejat el camí, fa un any, quan la vam reequipar, estava bastant brut i perdedor.\nBusyBee says : 6 Juny 2009 a les 22:00\nGràcies Xavi!!! doncs les teves fonts son ben certes, el camí de baixada estava molt ben marcat.\nA veure si poc a poc em vaig familiaritzant amb els caxarros i li pillo facilitat en posar-los i treure’ls :)\nEduard says : 7 Juny 2009 a les 19:12\nFelicitats per la via! Aquesta és de les que tinc pendents… Però sempre m’ha fet mandra pq m’havien dit que era mica discontínua.\nSegueix amb aquest ritme i no t’atraparem!!! :-P


Publicat el Reial Decret-Llei que amplia els ERTO’s fins al 31 de gener de 2021 – Ateneu Cooperatiu Baix Llobregat\nPublicat el Reial Decret-Llei que amplia els ERTO’s fins al 31 de gener de 2021\nLa Federació de Cooperatives de Treball de Catalunya ens explica i resumeix els principals detalls del nou Reial Decret-Llei que preveu la pròrroga dels Expedients de regulación d’ocupació (ERTOS) fins el 31 d’octubre de 2021.\n“Aprovat al Consell de Ministres, el RDL preveu també altres mesures de caràcter social, vinculades a l’ocupació:\nAl Reial Decret-Llei s’indica que la base de càlcul per a les prestacions es mantindrà en el 70% de la base reguladora de la persona treballadora, que no veurà disminuïts els seus ingressos al 50% de la base reguladora un cop transcorreguts els sis primers mesos, tal com passava fins ara.\nTambé es mantenen aspectes ja existents, com ara que les empreses acollides a ERTO no puguin fer hores extraordinàries, establir noves externalitzacions de l’activitat, o concertar noves contractacions, directes o indirectes, excepte per raons de formació o altres causes objectives i justificades. Així mateix, segueix vigent la prohibició d’acomiadar.\nCom a novetat es creen els anomenats “ERTO per impediment” i “ERTO per limitacions”. El primer s’adreça a empreses que no puguin desenvolupar la seva activitat com a conseqüència de les noves restriccions o mesures adoptades, tant per autoritats nacionals com estrangeres, a partir de l’1 d’octubre de 2020. Per exemple, les empreses d’oci nocturn.\nAquestes empreses tindran una exoneració en les seves cotitzacions a la Seguretat Social durant el període de tancament i fins el 31 de gener de 2021, que serà de el 100% de l’aportació empresarial durant el període de tancament i fins al 31 de gener si tenen menys de 50 treballadors i del 90% si tenen 50 treballadors o més.\nEl cas “ERTO per limitacions” es refereix a aquelles empreses que vegin limitat el desenvolupament de la seva activitat en alguns dels seus centres de treball com a conseqüència de decisions o mesures adoptades per autoritats espanyoles podran sol·licitar a l’autoritat laboral. En aquest cas, les exoneracions en les cotitzacions a la Seguretat Social per als treballadors suspesos seran decreixents entre els mesos d’octubre de 2020 i gener de 2021.\nTambé es contempla que les persones afectades per un ERTO tinguin atenció preferent per rebre cursos de formació, i que es posin en marxa accions específiques per a aquest col·lectiu.\nProtecció per a treballadors fixos discontinus i a temps parcial\nLes persones amb contracte fix discontinu, o que realitzen treballs fixos i periòdics que es repeteixen en determinades dates, afectades per un ERTO durant el període teòric d’activitat, podran obtenir una prestació extraordinària d’atur. Igualment podran ser beneficiàries aquelles no afectades prèviament per ERTO que hagin esgotat les prestacions o subsidis a les que tinguessin dret si així ho sol·liciten.\nEls treballadors amb contractes a temps parcial també obtindran millores en la protecció per desocupació.\nEls ajuts a les persones treballadores per compte propi queden ampliades també fins el 31 de gener de 2021, concretament les prestacions per cessament compatible amb l’activitat i per a autònoms de temporada.\nUna nova prestació extraordinària per suspensió d’activitat estarà dirigida a aquells treballadors autònoms amb una suspensió temporal de tota la seva activitat com a conseqüència d’una resolució de les autoritats administratives competents per a la contenció de la pandèmia de la COVID-19.\nAquestes prestacions començaran a meritar amb efectes d’1 d’octubre de 2020 i tindran una durada màxima de 4 mesos, sempre que la sol·licitud es presenti dins dels primers quinze dies naturals d’octubre. En cas contrari els efectes queden fixats en el primer dia del mes següent a el de la presentació de la sol·licitud.\nDe seguida que puguem ampliar aquesta informació, us la farem arribar.”\nadmin-istrador\t2020-10-01T09:10:01+02:00\t01 octubre, 2020|COVID-19, Notícies|


ENTENDRIDOR – EL QUE ESCRIC\nEra veure al senyor Sánchez Llibre exultant presentant als seus col·legues de Fomento del Trabajo el Pedro Sánchez, President del gobierno de España com si els presentés qui sap qui; tothom coneix a aquestes alçades el senyor Sánchez.\nDesprés se’l va veure per la televisió fent unes declaracions en les que incomprensiblement continuava exultant explicant les meravelles que s’havien d’esperar a partir d’ara del gobierno que presideix el senyor Pedro Sánchez; més entendridor encara.\nPerò lo més entendridor de tot era encara veure un personatge com ell, bregat des de fa anys i panys en la política (o potser per això?) proclamant aquesta bona nova com si tots els que el veiessin se l’haguessin de creure a ulls clucs.\nTot plegat, si no perquè és patètic per no dir vomitiu, seria realment entendridor.\nEntrada anterior BAIXA INTENSITAT\nEntrada siguiente EXPLIQUEU-HO


Article Diagonal contra el Projecte Castor\nDEPENDENCIA ENERGÉTICA LA PLANTA DE GAS TENDRÁ LA MAYOR CAPACIDAD DE ALMACENAJE DE EUROPA\nPublicado por Grup Anti Castor en 6:19 No hay comentarios:\nHan aparegut noves pintades contra el projecte castor, la gent demostra el seu rebuig!\nPublicado por Grup Anti Castor en 6:12 No hay comentarios:\nAquests últims dies han aparegut a Vinaròs mostres de rebuig contra el projecte Castor\nPublicado por Grup Anti Castor en 14:10 No hay comentarios:\nEscal UGS aportarà 400.000 euros als pescadors rapitencs durant cinc anys\nEscal UGS, promotora del magatzem de gas a tocar d'Alcanar, ha signat acords amb les confraries de pescadors de la Ràpita i les Cases d'Alcanar així com també de Vinaròs, Benicarló i Peníscola. La promotora compensarà els pescadors mentre duren les obres.\nLa instal·lació del polèmic magatzem de gas a tocar del terme municipal d’Alcanar no li sortirà debades a l’empresa promotora, Escal UGS. De moment, ja ha signat acords amb les confraries de pescadors de la Ràpita i les Cases d’Alcanar així com també de Vinaròs, Benicarló i Peníscola. La promotora compensarà els pescadors mentre duren les obres. En el cas de la Ràpita, aportarà 400.000 euros durant cinc anys. Escal UGS també ha tancat un acord amb l’Observatori de l’Ebre per a la instal·lació de tres sismògrafs.\nPublicado por Grup Anti Castor en 11:23 No hay comentarios:\nÚltim comunicat de la PTDS\nAquí adjuntem l'últim comunicat de la Plataforma en Defensa de les Terres del Sénia\nPublicado por Grup Anti Castor en 11:22 No hay comentarios:\n"Cartonada" contra el Castor\nEl passat dimercres, un grup de membre del GAC van penjar a les valles de l'obra del paseig de Vinaròs cartons en els que es criticaba el Projecte de regasificadora i planta de gas: Castor.\nCal afegir que van ser arrencats amb rapidesa els dies següents a l'acte, segurament no per simples adolescents (típica excusa).\nPublicado por Grup Anti Castor en 17:20 No hay comentarios:\nLa crisi ens serveix d'excusa per a la proliferació de candidats a desar les restes radioactives en els seus termes municipals. És curiós, els ciutadans no tenim dret a decidir sobre la independència de les autonomies, però els municipis ja la tenen. Els alcaldes poden decidir sobre qüestions que afecten la salut dels ciutadans, ja que la radioactivitat no coneix de fronteres administratives.\nNo hem après dels errors del passat. No s'han publicat estudis seriosos de les conseqüències sobre la salut en les persones que viuen al voltant de centrals nuclears. No s'ha educat la població per poder decidir, amb coneixements, la pertinència o no dels magatzems de residus nuclears. L'única informació pública sobre nuclears arriba a les famílies per la televisió en format dibuixos animats Simpson i contribueix a la banalització del tema. Jo vaig investigar sobre malformacions congènites ocorregudes a Corbera d'Ebre (a 25 km d'Ascó) fa catorze anys. Sé que es va endegar un estudi anomenat IMMA (investigació sobre malformacions i medi ambient), del qual no s'han difós els resultats. Per què no s'expliquen conclusions científiques amb rigor? És que són massa dolentes o es considera que els ciutadans no som prou intel·ligents per entendre-les?\nSol·licitaria als alcaldes i habitants de les zones al voltant dels municipis afectats que es pronunciessin i demanessin resultats rigorosos.\nPublicado por Grup Anti Castor en 15:02 No hay comentarios:\nClic a l'imatge!\nDades del Castor (1)\nColectivo contra poder


Esperant la llibertat: Nora de Jesica Fortuny. VEU Revista cultural de la Universitat d'Alacant\nEsperant la llibertat: Nora de Jesica Fortuny\nNora de Jesica Fortuny.\nIntèrpret: Jesica Fortuny.\nDirecció: Pau Blanco.\nCodirecció: Sandra Milian.\nMúsica original: Albert Ortega.\nIl·luminació: Xavi Sanchis.\nAudiovisual: Daniel Gramage i Nereid Tarazona.\nUna crítica de Davide Mombell\nNora és la història d'una dona que va poder donar veu als seus somnis, trencant el silenci en què les circumstàncies de la vida l'havien arraconada. La representació es desenvolupa en la sala d'espera de les oficines d'un Mercadona: Nora necessita un treball per a fer front a les dificultats econòmiques que pesen sobre la seua família. Durant el temps d'espera, la protagonista ens relata les seues cuites: un marit masclista i possessiu que la maltracta psicològicament i físicament, la falta de llibertat com a conseqüència de la seua situació familiar, la impossibilitat de poder dedicar-se a un treball digne en què se senta realitzada… No hi ha més personatges en l'escena: solament Nora i els seus llargs i intensos monòlegs. Mínima també la posada en escena: una fila de cadires taronja i un monitor de televisió gegant.\nSi l'elecció de l'espai dramàtic és força original, no podem dir el mateix del text. L'evolució de la psicologia de la protagonista experimenta uns salts massa bruscos: de la desesperació negra en què cau es passa a un final exageradament feliç (en el moment que decideix deixar arrere la seua vida passada, Nora troba també, com per miracle, la faena que sempre havia somiat), un happy end molt poc versemblant per la radicalitat del canvi. A més, en repetides ocasions es presenten unes imatges molt tòpiques i gastades, com la metàfora del «calaix dels somnis», que es materialitza en l'escena sota la forma d'una vertadera caixa de cartó en què Nora guarda els objectes símbol de la seua vida passada i de l'esperança de regeneració futura.\nMés bé la utilització dels components audiovisuals (a pesar d’algunes errades i descuits tècnics): en alguns moments s'arriba a establir una dialèctica suggestiva entre l'escena i les imatges de la pantalla, que, entre altres coses, transmeten missatges corporals i verbals de Tomeu, el marit de Nora, omnipresent en la vida de la jove, també quan està absent (l'ull del marit irromp en l'escena, i en la consciència de Nora, inquietant, controlador, inquisitorial). També la il·luminació s'usa amb criteri: la llum instaura una estètica visual molt emotiva i coherent amb la narració teatral.\nLa interpretació de Jesica Fortuny rescata en part les diverses mancances del text: l'actriu ha aconseguit donar vida a un personatge creïble, amb una força expressiva que arriba a cotes d'intensitat dramàtica molt elevades (menys afortunades, però, les escenes ballades, que desentonen prou amb la resta de la representació). Gràcies a la bona actuació de Jesica, el missatge subjacent a l'obra arriba finalment al públic, i pot donar així visibilitat i esperança a totes aquelles dones que, al contrari de Nora, continuen perdudes en la solitud i en l'abandó.\nFitxer adjunt: Nora-2748IMG_3107


Dos gols en deu minuts derroten el CF Calella | Ràdio Calella Televisió\nEl CF Calella ha perdut 3-2 al camp del Vilassar de Dalt. Els calellencs acabaran líders aquesta jornada, però si el Tiana guanya aquest diumenge contra el Juvesport, empataran a punts amb els nostres que seguiran primers pel gol average.\nEl partit contra el Vilassar ha tingut molts alts i baixos. Els primers ha marcar han estat els locals. Els calellencs, amb gols de Eulo i Manu Llamas, han fet que el marcador a la mitja part acabés favorable als nostres.\nA la segona meitat, els gols del local, Sergio Sachez, en deu minuts el 77 i en el 87, han derrotat als calellencs. Sánchez ha fet un hat trick.\nSegüent El CEF Creu Groga perd a Sallent amb un pèssim arbitratge\nAnterior Victòria soferta del CB Calella FMV\nEl Termotur Calella de la Divisió d’Honor Masculina perd un partit i en guanya un altre en el seu debut a la Lliga després d’un any


Josep Vicent Boira a Alaquàs Debat: infraestructures i qualitat de vida - Revista Saó\nJosep Vicent Boira a Alaquàs Debat: infraestructures i qualitat de vida\n“Estem desconnectats de les grans rutes mundials. La gran infraestructura que ens podria connectar amb Europa i el món és el corredor del mediterrani”\nJosep Vicent Boira, Secretari autonòmic d’Habitatge, Obres Públiques i Vertebració del Territori de la Generalitat Valenciana des del 2015, ha participat a un dels sopars que organitza Alaquàs Debat. El títol de la cita no deixava dubtes: “Infraestructures i qualitat de vida. El cas del corredor mediterrani”. I va donar la seua visió sobre aquesta obra, una de les infraestructures de la qual es parla molt, es reclama molt, però que mai no arriba.\nFa poc que va estar a la Xina. I posava exemples tan clars com que aquell país no té cap connexió marítima amb els ports de l’Estat Espanyol, sí amb Marsella o Venècia. Després les mercaderies es transporten amb la xarxa ferroviària europea. “Estem desconnectats de les grans rutes mundials” I es preguntava quin pla té el senyor Rajoy: “la gran infraestructura que ens podria connectar amb Europa i el món, amb les xarxes mundials, amb les grans línies globals, és el corredor del mediterrani”. Insistia a dir que el govern d’Espanya “no ha sabut reaccionar perquè cal que el corredor que unisca tots els ports espanyols del Mediterrani” entre altres coses perquè caldrà decidir si l’aposta és que sols siguem cambrers o ens dediquem al turisme. Recordava també que el País Valencià “ja ocupa el sisé lloc de les comunitats més competitives segons les seues infraestructures, continuem perdent competitivitat perquè el model d’infraestructures pensat i executat no ens ha aportat millores”.\nPer allò que la necessitat d’aquesta obra no es poguera entendre com una més de les peticions, de les reivindicacions d’una comunitat autònoma, Boira donava algunes xifres: “a la zona del corredor del mediterrani viu el 48 % de la població d’Espanya; tenim el 44 % del PIB; està el 47 % del número total d’empreses; tenim el 70 % del tràfic portuari total de l’estat”. Per la qual cosa encara resulta més incomprensible que aquesta obra no estiga ja executada. I comparava el model general de les infraestructures a Espanya: radials, primer obra pública, desenvolupament per excés d’oferta, perspectiva espanyola. Mentre que el corredor mediterrani és transversal, primer el mercat, desenvolupament sense oferta i des d’una perspectiva internacional. Fins i tot va recordar Ignasi Villalonga, qui ja l’any 1918 afirmava: “debemos buscar en Valencia la rápida comunicación con Andalucía, sin llegar como ahora, hasta Alcázar. Entonces el mercado andaluz y el valenciano se enlazarán, estratégicamente correrá un ferrocarril cerca del litoral mediterráneo y Valencia tendrá comercio de tránsito de Cataluña y Francia con la parte oriental de Andalucía y Murcia”. D’açò fa cent anys.\nVa acabar amb una mena d’esperança: “ara València apareix a les obres d’infraestructura que diu Europa que caldria que estigueren fetes l’any 2030. No podem perdre més oportunitats”.\nLA FRASE: “Israel està exportant taronges en vaixell fins a Marsella i mitjançant el corredor de fruita fresca, en 6 dies té la fruita a Rotterdam, per exemple i utilitzant mitjans de transport sostenibles. Els valencians sols podem portar les taronges en camions. I ens estem quedant endarrerits”


S’instal·la una font en un dels camins de muntanya més transitats – RàdioCunit\nS’instal·la una font en un dels camins de muntanya més transitats\nL’Ajuntament ha instal·lat una font en un dels camins més transitats per on passen diferents rutes que travessen el municipi. Fa uns dies es van acabar els treballs d’instal·lació i a dia d’avui ja s’ha connectat l’aigua.\nLa font està situada justament a prop de l’entrada del dipòsit d’aigua de Valparaiso, localitzada en un punt on se sol passejar també amb animals de companyia com els gossos. La font és d’aigua potable i, per tant, és apta per al consum de persones i de peluts.\nJaume Casañas, regidor de Via Pública i Obres, senyala que “estem estudiant nous punts on instal·lar noves fonts que siguin lloc d’aturada per persones que solen passejar pel municipi ja sigui per la trama urbana com als sectors de muntanya i en segons quins llocs convertir-los en punts de descans“.


Etologia del cavall | FUNDACIÓ MIRANDA UA-189805586-1\nLa vida dels cavalls de la Fundació Miranda, en ramat i en llibertat i en grans espais naturals, genera una oportunitat única al nostre país d’observació i estudi del cavall (etologia), de qui són i com viuen.\nA l’estiu, els cavalls de la Fundació es mouen lliurement i pasturen en ramat per les 103 hectàrees del Pla de l’Orri, constituint la reserva de cavalls del Catllaràs (Serra de Catllaràs, Espai Protegit d’Interès Natural) a l’Alt Berguedà.\nDurant els mesos d’hivern, quan l'herba deixa de créixer per l’arribada del fred i la neu, els cavalls de la Fundació poden seguir pasturant a les 400 hectàrees del Parc Natural del Garraf i a les 600 hectàrees adjacents cedides de propietats privades.\nTambé comptem amb finques d'aprofitament temporal a Avinyó i a Montserrat.\nA finals de tardor, organitzem la transhumància, activitat oberta al públic, per acompanyar les manades des del Pirineu a la terra baixa, fugint del fred per trobar aquests terrenys més càlids on poder pasturar durant l’hivern.\nA mitjans de primavera tornem amb els cavalls al Pla de l’Orri per passar l’estiu a la pastura d'alta muntanya.\nCreant un vincle de confiança amb el Cavall\nCom fer-se amiga del cavall a partir del coneixement de la seva etologia, però trascendint-la i creant vincles d'amistat i de confiança.\nComunicació natural i NEC (Natural Equine Connexion©)\nAconseguir una bona relació amb el cavall basada en la confiança i l’enteniment a través de la comunicació peu a terra i la munta conscient amb equilibri, coordinació i consciència corporal, barefoot i bitless (sense ferros).\nEntendre el seu comportament i com aprèn a través del seu llenguatge natural.\nDetectar problemes psicofísics, com ens ho fa saber, i com ajudar a solucionar-los i evitar-los amb el coneixement de la seva biomecànica.\nEstudi del seu comportament en el medi natural.\nManteniment natural del casc\nL'essència del Cavall\nJornada d’observació del cavall en llibertat.\nContacte amb les manades.\nPerquè facilitar la vida social dels cavalls en manades?\nCom es formen els grups? Comportament social i estructura. Com es comuniquen entre ells? Quines son les seves necessitats?\nLa filosofía dels cavalls versus la filosofía de l´ésser humà. Perquè adaptar-nos a la seva forma de vida per crear vincle?\nMuntar o no muntar? Interacció de l'humà, activitats, vincles i comunicació.\nCom aprenen els cavalls i com crear una interacció humà-cavall sense trencar la seva essència i naturalesa.


Votacions Hereu i Pubilla de Llagostera 2021 - Ajuntament de Llagostera\nVotacions Hereu i Pubilla de Llagostera 2021\nDes d’avui i fins aquest diumenge, 16 de maig, podeu votar l’Hereu i la Pubilla de Llagostera 2021. Els candidats a Hereu són en Ricard Pulido, l’Oriol Pico i l’Aniol Alsina, mentre que les candidates a Pubilla són l’Ada Postigo, la Ivet Molina i la Jana Claramunt.\nL’Àrea de Joventut de l’Ajuntament ha impulsat una nova edició de l’elecció de l’Hereu i la Pubilla de Llagostera, que canvia de funcionament. Les diferents entitats del poble han participat activament a l’elecció dels candidats i candidates que, juntament amb les diverses àrees de l’Ajuntament, han escollit els i les 6 joves finalistes. L’elecció final de l’Hereu i la Pubilla es farà, però, amb la votació popular dels ciutadans i ciutadanes de Llagostera.\nAls sis joves candidats i candidates se’ls obsequiarà amb un àpat conjunt i als dos guanyadors, a part de l’honor que suposa aquest reconeixement, se’ls regalarà una caixa d’experiències.\nPodeu votar en el següent enllaç fins aquest diumenge, 16 de maig, només cal que us identifiqueu amb el vostre DNI i està empadronats a Llagostera. I si encara no coneixeu els candidats i les candidates, ho podeu fer amb aquest vídeo.


ESCARABATS, ESPÈCIE PROTEGIDA: 06/01/2008 - 07/01/2008\nLa Il·lusió de ser Cap de Colla.\nDesprés d'unes setmanes molt dures, de lluita, estira i afluixa, etc. per aconseguir l'autorització i els drets d'imatge del flamant nou Cap de Colla dels Nois de la Torre Jordi Canyellas, juntament amb els del seu pare, l'històric Jaume Canyellas, per fi puc fer públiques les instantànies que mostren l'abraçada i emoció del moment inoblidable en què el pare coneix per part del fill que ha estat anomenat oficialment Cap de Colla dels Nois de la Torre. Molta sort! Pit i amunt!\nPublicat per MIA a 17:56 4 comentaris:\nPublicat per MIA a 10:28 2 comentaris:\nPublicat per MIA a 16:36 2 comentaris:\nHi vam anar diumenge a la tarda, a les 7. Bona preparació pel Sant Joan de Baix a mar. El Joan M. em va voler acompanyar però la Gemma va preferir quedar-se a casa. Havíem cel·lebrat l'aniversari de la meva germana Susanna (35) a casa la meva mare. Pel matí havém anagt a la platja del canyadell...un matí preciós de platja.\nJa a Tarragona, el Joan M. va estar amb l'Adrià, el fill del Salvador Canyelles, jugant amb ell...però en tot moment estava pendent de si pujava jo, de si estava bé, de si volia aigua...és un encant i m'estima moltíssim. En quant als castells, vam sortir de 5/6 que vam haver de desmuntar després que l'enxaneta fes la primera aleta. El castell estava parat però l'acotxadora de la torre tenia problemes per posar-s'hi. Vam repetir el mateix castell i va passar exactament el mateix i vam perdre ronda. A segona ronda 2/6. Va sortir perfecte. Molt ben lligat de pinya, encara que els segons vam haver de rectificar la posició dels baixos perquè estava una mica girada. Va durar molt perquè l'acotxadora té problemes per enfilar-se amb lleugeresa. No va patir en cap moment tot i durar moltíssim. En tercera ronda vam insistir amb el 5/6 i aquest cop, tot i patir problemes similars l'acotxadora va aconseguir possar-s'hi i el vam descarregar. Per acavar 1/5. Diada que ens va servir per preparar els castells que s'havien de fer per Sant Joan a Baix a mar i que ens va demostrar que tenim una 2/6 molt parada i que podem començar a pensar que enguany dominarem sense problemes el ventall de castells de 6 1/2. Després un pica-pica i encara vaig arrivar a casa a temps per veure com es classificava "la roja".\nPublicat per MIA a 10:59 2 comentaris:\nSóc de l'Espanyol, ja ho sabeu. Però no d'aquells que són anti-culés, segueixo el Barça també i m'agrada que guanyi. Vull donar la meva opinió sobre cóm pinten les coses de moment al Barça i concretament amb el fitxatge del Guardiola com entrenador del primer equip. El que escriuré no està intoxicat per ningú perquè com ja he dit sóc de l'Espanyol i el que opini o pensi un diari o l'altre me la sua. Si bé de bon començament creia que era una idea equivocada, per la poca experiència del ex-jugador com entrenador, cada vegada em sembla més encertada la decició de la directiva. A la roda de premsa se'l va veure segur del que vol, amb les idees molt clares, recolzat plenament per la directiva... De totes maneres, el que jo crec que és més important en el Barça, és la COHESIÓ. El Guardiola dóna la sensació de cohesionar totes les faccions del barça...els nuñistes, cruiffystes, laportistes o rossellistes...almenys, aquesta és la sensació que tinc veient-ho des de fora. Tot sembla que està ben encarart...m'agrada molt més l'estil actual del Barça que no pas el del Madrid. Ara però, només falta que, com sempre, la pròpia gent del Barça foti fora el president i ho engegi tot a la merda altre cop :-P. Bon cap de setmana i felicitats a tots els Joans...i Joanes també ;-)\nPublicat per MIA a 11:52 Cap comentari:\nL'atontament i l'atontamenta\nEl Berlusconi potser tenia rao quan deia que tanta dona al govern faria anar de corcoll al Sapatero. I la veritat és que cada dia s'ha de sentir alguna bajenada nova. Ara se'ls ha donat a les feministes per jugar amb la llengua, per allò de la igualtat i de la paritat...com que em sembla una parida, una presa de pèl i una baixada de pantalons entre altres coses, em titllaran de masclista. A aquestes alçades em sembla que em començarà a agradar i tot, tip de tanta floreta i feminisme...sempre he anat contra corrent i avui anar contre corrent i contra les modes sembla ser que és ser masclista. Apa, ja ho he dit.\nDissabte 14 feien al pabelló Sant Jordi de Torredembarra, la festa d'acomiat de temporada del basquet. El Joan M. ha trobat un esport on gaudeix i s'ho passa d'allò més bé. Dijous passat em va trucar a casa i em va explicar tot el que farien al pabelló durant tot el dissabte. Vam estar una bona estona parlant...ell m'anava llegint tot il·lusionat totes les activitats una per una. A les 13h hi havia preparat un partidet entre pares i emtrenadors i de seguida em va preguntar: "que hi jugaràs tu papa?" I, és clar, jo li vaig respondre que sí. Doncs ja em veus dissabte a les 13h quan plego de treballar a cambiar-me de roba corrents i cap el pabelló. Ja havia començat el partidet quan vaig arribar, però vaig poder participar de 3/4 de partit. Erem força pares i mares i va ser molt distret, encara que també esgotador i humiliant :-P. Els pares no encistellavem ni volent, jo mateix vaig errar 3 ó 4 cistelles claríssimes...en fi, a tot això li hem de sumar que als 2 minuts de sortir ja estàvem traient el fetge per la boca...jausjuajuas. De totes maneres hi tornaria a anar, només pel que em va dir el Joan M: "Bueno papa, l'important és que ho has intentat..." Com t'estimo fillet.\nL'orla de la Gemma\nEren del 8 del vespre de divendres. Vaig anar depressa a fitxar, em vaig acomiadar del meu "jefe" i vaig sortir pitant amb el cotxe que tenia aparcat davant la porta del taller, cap el cole de la meva filla. Després de quasi 9 anys a la mateixa escola, feien una festa especial les 3 classes de sisè per acomiadar-se de l'escola que els ha acollit i format, al mateix temps que se'ls feia entrega a tots els alumnes de l'orla amb la fotografia de tots els companys de promoció.\nVaig arribar a temps de veure-ho tot, encara que em vaig quedar a la porta d'entrada del gimnàs; ja que estava ple com un ou i a més hi feia una calor insupotable. Abans de l'entrega individual de les orles, diferents alumnes de l'escola van fer interpretacions musicals amb piano, volins, xelos...va ser interessant i no es va fer gens llarg. Després, cada tutor va fer entrega als alumnes de la seva classe de l'orla corresponent. Ho van fer per ordre, així que vaig haver d'esperar una mica per poder veure la Gemma en aquest moment superemocionant per ella. Estava sentada a l'altre banda d'on era jo, però de seguida em va veure i jo a ella, com és normal debia estar esperant l'arribada del seu papa. El Joan M. estava molt aprop meu i em va clitxar aviat, es va aixecar de la cadira i em va venir a fer un petó i a mostrar-me el seu nou pentinat i lo guapo que estava. Bé dons, després de 6è A i 6è B, el torn era per la classe de la Gemma. Va ser molt maco poder-la veure en aquest moment, estava alegre i molt bonica, amb el cabell recollit amb un munt de monyos petitons per tot el cap que deixaven veure la seva carona. Després de l'entrega, el director del centre, va fer ús de la paraula per acomiadar-se de tots els nens i desitjar-los el millor en les seves vides i per fer introducció d'una sorpresa que el Pere conserge havia estat preparant. Era una composició amb Power point del resum dels 9 anys de "vida" a l'Antoni Roig de tos els nens i nenes que s'acomiadaven. Fotos i videos de diferents moments de tots aquests anys. Tothom es fa ver un fart de riure veient els canvis que havien sofert en aquest temps. La Gemma va aprèixer en diverses fotografies, de petiteta amb el cabellet curt, més endevant amb cuetes i sense dents!! Va ser una estona molt distreta, divertida i amb el punt d'emoció just. Al final, un video que havien estat preparant tots els alumnes de 6è on cantaven tots junts una cançò d'acomiat. Acabat l'acte ens vam dirigir tots al menjador on es va fer un pica-pica. Vaig esperar a l'entrada del menjador, fins que arribés la meva nena i la vaig poder abraçar, fer-li un petó i felicitar-la. Venia amb el Joan M. i el seu tutor, el Josep Maria i vaig aprofitar per fer unes fotos del moment, ja que a dins el gimnàs va ser quasi impossible i les que vaig fer van quedar molt malament (aviat espero poder-les pujar, així com d'altres). Moments d'aquests són emotius i encara més quan al cap del temps els recordes amb les persones implicades. Espero poder gaudir de moltes més estones com la de divendres...la vida m'omple i la gaudeixo amb moments com aquests.\nPublicat per MIA a 9:54 2 comentaris:\nAvui, veient el telenotícies, m'he tornat a posar malalt. Finalment, el deixaré de veure i seguiré veient el K3: el detectiu Conan, l'Inuiasha, o el que facin. Parlaven d'un Sr. que té un bar musical i l'han denunciat per fer massa soroll. La notícia ha estat bastant breu, però ha sortit l'opinió de l'advocat defensor i per altre banda algú bastant fora de lloc, que no sé qui era. Bé, resulta que li demanen 12 anys de presó a l'individuu en qüestió, més, segons l'advocat, que el que es demana en un homicidi. Lògicament l'advocat defensor deia que la mesura era desproporcionada. Jo penso el mateix. L'altre que ha opinat, que no sé si era el fiscal, un lletrat o un veí, defensava que tot era legal...i que els anys que es demanaven eren els que tocaven pel mal psicològic que feia aquesta persona amb el seu bar. Es veu que anaven sumant anys en funció de les persones a qui havia afectat. Em peto de riure a la seva cara per no plorar, la veritat. I de veritat, que tot convençut, només parlava del soroll, de les molèsties acústiques i problemes psicològics que es veu que el tiu ha ocasionat. No és que allò fós un prostíbul, o s'hi vengúes droga, o qualsevol altre cosa que podria ajudar a comprendre els motius de la demanda de 12 anys de presó, doncs no, només era pel soroll...Qualsevol dia m'enxironaran per tenir la música massa forta a casa...Vol dir que no és més fàcil clausurar el bar que fotre a la presó a aquesta persona?? Vol dir que en sortirà rehabilitada i com que estarà escarmentada ja no farà mai més soroll?? Quin fàstic...ja no sé si és enveja, venjança, o què és...aquesta societat no té valors ni té res...Volem justícia i cada dia donen més ganes de fotre el camp i anar-te'n a una illa deserta.\nPublicat per MIA a 16:35 2 comentaris:\nPublicat per MIA a 12:01 2 comentaris:\nUn pare separat\nVolria oferir un punt de vista diferent a la misandropia que s'està instal·lant a la nostra societat des de fa ja uns anys. Cada dia és més notable i ha arribat a un punt en que està de moda, fins i tot està ben vist tot allò que ridiculitzi el génere masculí. Una mica tip de tot això i tot i sabent el que unes idees com les meves poden provocar avui en dia, miraré de ser el més explícit en el tema de la separació de la parella. Ho faré d'una manera subjectiva ja que en sóc part implicada, sóc pare separat. Com no, també tinc ganes d'opinar de la violència de gènere, que en veritat, sembla que només existeix sobre les dones, pel que avui ja se l'anomena violència masclista. Aquesta violència pot ser física i també psicològica. Evidentment no defenso ni defensaré cap tipus de violència. Però cap, vol dir que tampoc accepto, i ho vull denunciar en aquest escrit, la que moltes dones inflingeixen als seus marits, amants, parelles... Crec que hem arribat a un extrem que el defensar al meu gènere, el masculí, de les agresions que sovint rebem del gènere femení, automàticament és assenyalat com a masclista. Fer el contrari està molt ben vist i és el que s'ha de fer, és el políticament correcte. És cert que hi ha molta més violència física per part dels homes que de les dones, cosa que estic d'acord en erradicar! En quan a la violència psicològica, la dona és molt més culpable del que es fa veure. No parlo de fa 50 anys, del tipus de societat que hi havia llavors, parlo de l'actualitat, parlo de que ni jo ni els de la meva generació tenim cap culpa de la societat dels nostres pares o dels nostres avis i que sembla que ara haguem de pagar els plats trencats. Jo i molts altres, diria que la majoria dels de la meva generació, sabem perfectament cóm funciona una rentadora, sabem fer els llits, anar de compres, fer-nos el menjar, escombrar, fregar i fer el que faci falta! Denuncio l'abús que les dones fan de la seva força en les separacions i més encara quan hi ha fills comuns. La força que els ha donat l'estat policial-judicial en que vivim, però això ja serà tema d'un altre escrit. Denuncio que tinguin una posició de força en aquest sentit, que s'apropiin dels fills, que els tinguin com una "cosa seva", que en moltes ocasions siguin un objecte més de la seva propietat. Això no es pot tolerar i per desgràcia hi ha molts homes que han de baixar el cap davant de moltes d'aquestes agressions. Han de callar i no dir res davant d'amanaces...per no "crear" problemes. Molts cops t'enfrontaries a situacions que et semblen inacceptables, però calles per no crear conflictes. Us preguntareu perquè calles? Doncs perquè molts cops no vols que els teus fills vegin o sentin discusions, que s'alteri la seva vida quotidiana i els provoqui un malestar o una presió a la seva vida, quan el que han de fer és ser feliços i preparar-se per sobreviure el dia de demà. És per això que molts pares callem i callem, pel bé dels nostres fills. Reclamo moltes més custodies compartides... De la mateixa manera que no formo part del que van fer els meus pares, tampoc pertanyo a la societat de "nosotras parimos, nosotras decidimos", que avui ha desembocat en la propietat pura i dura dels fills per part de la dona. La igualtat en tot, no només en el que certa part de la societat vulgui, la igualtat i els drets, en TOT i per tothom per igual.\nPublicat per MIA a 17:56 9 comentaris:


‘Vols llegir?’ estrena nova temporada a la ràdio – Vols Llegir?\n‘Vols llegir?’ estrena nova temporada a la ràdio\nPosted by volsllegir on 28 de setembre de 2015 0 Comments\nEl programa setmanal radiofònic dedicat als llibres, el ‘Vol llegir?’, estrena aquest dilluns 28 de setembre la seva onzena temporada. Ho farà a través de la sintonia de Ràdio Nova, l’emissora de Vilanova del Camí, amb el seu horari habitual: els dilluns de vuit a nou del vespre i redifusió els diumenge d’una a dues del migdia. Enguany el programa, i aquesta és una de les novetats de la temporada, també s’emetrà per Ràdio Igualada, els divendres d’un quart de nou a nou del vespre i redifusió els diumenge de nou a deu del matí. La primera emissió a través de l’emissora igualadina serà el divendres 2 d’octubre.\nD’aquesta manera, el ‘Vols llegir?’ incrementa la seva presència a través de la ràdio amb aquests dos punts de difusió, afegint també la possibilitat d’escoltar les diverses edicions del programa mitjançant el servei de podcast – ràdio a la carta, des del portal web ‘volsllegir.cat’, que també estrena redisseny.\nEl ‘Vols llegir?’ manté els seus habituals continguts com son la presentació novetats i recomanacions literàries, repassar l’actualitat del món editorial, entrevistes, i també fer un cop d’ull al rànquings dels llibres més venuts.\nPer aquest primer programa de la onzena temporada, es farà un recordatori a la prestigiosa agent literària Carme Balcells, morta el passat 21 de setembre a l’edat de 85 anys. Presentació de la convocatòria del concurs de microrelats de por de la Biblioteca Central d’Igualada i de la 17ena edició del concurs de Conte a la Ràdio que organitza Ràdio Nova. Repàs al rànquing del llibres de butxaca més venuts durant el passat estiu. Dues entrevistes, a Marc Moreno, editor de la col.lecció de novel.la negra en català ‘Llibres del delicte’, que ens presentarà les novetats per aquesta temporada, i Anna Maria Villalonga, escriptora, docent i especialista en el gènere negre, que ens parlarà del nou llibre ‘Noves dames del crim’ (Llibres del delicte, 2015). En aquest volum, Villalonga, ha reunit 13 escriptores provinents de diversos gèneres literaris, que en aquest cas han estat convidades a fer cadascuna d’elles, un relat breu dins del gènere de la novel.la negra.\nEl ‘Vols llegir?’ també inclou, i per quarta temporada, la col.laboració de la llibretera igualadina, Isabel Casas, amb la seva secció on setmanalment ens ofereix un o diversos recomanacions de lectura.\nFinalment, el programa tanca aquest primer programa de la nova temporada radiofònica, amb dues recomanacions que han estat un dels èxits editorials d’aquest passat estiu: ‘Vés i aposta un sentinella’, de Harper Lee (Edicions 62) i ‘Sucs Verds de Carla Zaplana (Cossetània Edicions).\n2015anoiaComunicacióigualadalectures particularsràdio igualadaràdio novavilanova del camí


Sandra De Campos\nProves de selecció de cant\nPrimer de tot, volem agrair tot l'alumnat, professorat i famílies que han fet possible que tantes veus boniques es desplaçaren a Benicàssim el passat dissabte 12 de gener. Vam gaudir molt amb vosaltres. Esperem que vosaltres també passàreu un bon matí amb nosaltres!\nDesprés de molt deliberar, hem pensat que les següents persones passaran a ser les vocalistes del grup Seients Buits a Castalla.\nRecordeu les dates d'assaig obligatori: els dissabtes 9 de febrer, 9 de març i 4 de maig. Ja us n'informarem més avant.\n(La resolució del Cos de Ball, en uns dietes...)\nProves de selecció_resultat 1a prova\nJa tenim les personetes que ens agradaria veure el proper dissabte, 12 de gener, a la segona fase de les proves de selecció de cant i ball. Com sempre, valorar a unes i a altres no és senzill, i volem agrair, molt sincerament, a totes les personetes que han tingut les ganes i la valentia de presentar-se: la nostra enhorabona a elles i a ells. També agrair a professorat i famílies que treballen perquè tot açò haja pogut ser possible.\nAcí teniu les personetes seleccionades i les instruccions per preparar la segona prova, tant de cant com de ball\n2a FASE DE CANT\nLa 2a fase serà presencial i es realitzarà a l'IES Violant de Casalduch de Benicàssim el dissabte 12 de gener, seguint l'horari especificat més endavant. Hi haurà tres torns: fixeu-vos bé quin horari us pertoca.\nL'alumnat haurà d'interpretar dues cançons del repertori del concert d'enguany: "No puc parar" i "Estrella Polar" (demaneu els àudios de referència al vostre professorat). També trobareu aquestes cançons en la seguent llista de reproducció de Youtube.\nEs tindran en compte diferents aspectes: afinació, expressió, registre, interpretació, etc... En el final de la cançó "Estrella polar", podeu fer la veu que vulgueu.\nAna Guzmán (IES Violant de Casalduch Benicàssim) 10 a 10:45 hores\nLaura Roselló (IES Violant de Casalduch Benicàssim) 10 a 10:45 hores\nPaula Guillamón (IES Violant de Casalduch Benicàssim) 10 a 10:45 hores\nSabrina Hartford (IES Professor Broch i Llop Vila-real) 10 a 10:45 hores\nMaria Esono (IES Professor Broch i Llop Vila-real) 10 a 10:45 hores\nMaria Sáez Navalón (IES Gilabert de Centelles Nules) 10:45 a 11:30 hores\nLaia Pizà (IES Clot del Moro Sagunt) 10:45 a 11:30 hores\nMaria Montilla Martínez (IES El Cabanyal València) 10:45 a 11:30 hores\nAlejandra Igualada Marcilla (IES Font de Sant Lluís València) 10:45 a 11:30 hores\nAlba Risueño uhh (IES El Puig El Puig de Santa Maria) 10:45 a 11:30 hores\nMireia Meléndez (IES Mestre Ramon Esteve Catadau) 12 a 12:45 hores\nAinoa Monclús Llop (INS Terra Alta Gandesa) 12 a 12:45 hores\nEmma Martínez Moreno (IES La Vall d'Alba La Vall d'Alba) 12 a 12:45 hores\nGemma Morralla Dols (IES Els Ports Morella) 12 a 12:45 hores\nCandela Escorihuel Escuder (IES Els Ports Morella) 12 a 12:45 hores\nÈlia Figueras (INS Milà i Fontanals Vilafranca del Penedès) 12:45 a 13:45 hores\nLaia Garcia (INS Milà i Fontanals Vilafranca del Penedès) 12:45 a 13:45 hores\nLaura Cholbi Pobes (IES Antoni Llidó Xàbia) 12:45 a 13:45 hores\nIndira Martínez (IES Josep de Ribera Xàtiva) 12:45 a 13:45 hores\nNaiara Aran (IES Josep de Ribera Xàtiva) 12:45 a 13:45 hores\nRuben Arnau(IES Josep de Ribera Xàtiva) 12:45 a 13:45 hores\nAroa Tortosa(IES Josep de Ribera Xàtiva) 12:45 a 13:45 hores\n2a FASE COS DE BALL\nEl 2n càsting serà presencial en el gimnàs de l’IES Violant de Casalduch de Benicàssim, el dia 12 de gener. Començarem a les 11 i acabarem entre les 13:00 i 14:00 hores. Intenteu estar a les 10:45.\nPer al 2n càsting seleccioneu, del vídeo expressiu que heu enviat, alguns moviments que siguen els més representatius d’allò que volíeu comunicar i construiu 2 frases de 8 temps (16 en total). Heu de tindre-ho memoritzat per poder ensenyar-ho a altres companys/nyes.\nCal dur roba cómoda per ballar i calçat apropiat o calcetí gros. Al gimàs fa fred (abrigueu-se a capes).\nLes personetes convocades son:\n1. Pablo Belinchón Salinas\n2. Claudia Salvador Queralt\n3. AnaÍs Torao\n4. Gabriela de Oliveira\n5. Bea Lambru\n6. Romena Panturu\n7. Nerea Sapena Sandoval\n8. Clara Llorca Pérez\n9. Andrea Cambrils Magdaleno\n10. Alba García Edo\n11. Lucia del Rio\n12. Marta Pérez Centelles\n13. Victoria Domínguez\n14. Ainhoa Rozalén\n15. Estefania Linares Berenguer\n16. Vanessa Rodríguez\n17. Clara Volta Vinyals\n18. Marta López\n19. Mireia Nebot i Grifo\n20. Carlota Gómez\n21. Sandra De Campos\n22. Laia Ortiz Cucó\n23. Isaac Ballester\n24. Jesse Jair Gómez\nUna abraçada a totes i a tots...


IB3N | Treuen Franco del Valle de los Caídos\nIB3 Notícies > espanya > Treuen Franco del Valle de los Caídos\nTreuen Franco del Valle de los Caídos\nHan portat el cos del dictador dins un helicòpter de les Forces Armades al cementeri d'El Pardo–Mingorrubio\nA partir de les 10.30 hores d’aquest dijous ha començat l’exhumació de Franco. Cap a les 12:50 hores, s’ha obert la porta de la basílica i les restes del dictador han abandonat el Valle de los Caídos. Un cotxe fúnebre l’ha portat fins a un helicòpter de les Forces Armades, que l’ha portat fins al cementeri d’El Pardo–Mingorrubio, on l’han tornat a enterrar al panteó familiar, juntament amb sa dona, Carmen Polo. A la nau hi han pujat la ministra de Justícia, Dolores Delgado, per donar fe en la seveva condició de notària major del Regne, i familiars del dictador.\nLa Moncloa ha comunicat que, per decisió de la família, i malgrat els danys que presenta, es mantendrà el cos de Franco en el mateix fèretre on va ser enterrat el dictador el 1975.\nEls familiars de Franco han estat aquest matí al Valle de los Caídos, a la basílica, per seguir l’exhumació. El seu net Jaime Martínez-Bordiú portava una bandera preconstitucional.\nEn una compareixença posterior, en una declaració institucional, el president en funcions del Govern central, Pedro Sánchez, ha confirmat la finalització de l’exhumació de Franco. “L’homenatge al dictador Franco era una anomalia en una democràcia com l’espanyola“, ha dit cap a les 15.15 hores des de La Moncloa.\nIB3 Notícies ha pogut parlar amb qui va ser director de l’enterrament del dictador el 75: Gabino Abánades. “El cos està reconeixible. L’exhumació estarà llesta en una hora”, assegura en una entrevista. Quaranta-tres anys han passat des que, ell, Abánades va dirigir l’enterrament de Francisco Franco al Valle de los Caídos.\nLluch Salas 24/10/2019\nNo sé com no teniu vergonya de retransmetre això, la repercussió mediàtica només exaltarà el moviment al que van sofrir milers de persones, el mal retorna.


DIADA: COMENÇA EL CURS POLÍTIC 2016-17. | Ester Gallego\nAmb la celebració de la Diada i els diversos actes convocats en relació a aquesta històrica data, comença el curs polític català 2016-17.\nCom sempre el curs polític ha començat amb grans mobilitzacions seguides de promeses incomplertes, que en aquesta ocasió han estat més desconcertants que mai. El dia després de la celebració de la "darrera Diada abans de la independència", l'esmunyedís president Puigdemont, ha dit que se celebrarà un referèndum pactat, "si és factible". Aquesta afirmació -a més d'una burla i una falta de respecte als catalans mobilitzats en la Diada-, suposa una -altra- rebaixa en les afirmacions del Govern de JxS: s'ha passat del RUI (és a dir unilateral i per tant no pactat ) a un referèndum pactat "si és factible"; doncs la resposta ens la donem nosaltres senyor Puigdemont: el referèndum pactat, no és factible, tal com li ha contestat Espanyes unes deu mil vegades. I ara també volem preguntar-li, ¿com va a aconseguir la independència? Perquè li recordem que és en el present curs polític quan es compliran els 18 mesos promesos; a més vostè ha anunciat que la Diada del 2017 serà "no de reivindicació, sinó de celebració": guardem les seves paraules per llavors-. El vicepresident Junqueras, ha sortit al pas dient que "els catalans han de votar abans de l'estiu" -però sense dir exactament què i amb quines conseqüències.\nMolts som els que temem que aquest curs polític, serà en el qual es destapi la gran estafa “procesista” de JxS-PDC-ERC-CUP, molt ens temem que a la Diada de 2017 no serem independents -Algú s'atreveix a apostar alguna cosa? - i és llavors quan el poble català haurà de decidir si continua donant suport a mentiders patològics, si segueix aguantant enganys i burles, o si s'aixeca amb dignitat i condemna als culpables (PDC, ERC, CUP) a l'ostracisme electoral.\nSens dubte una altra circumstància de la Diada que cal ressaltar és la decisió d’ANC de celebrar un acte a Salt, per reivindicar el que anomenen la "Catalunya de tots" ... acte en què "tots els nous catalans" han brillat per la seva massiva absència. Una altra de les estupideses d’ANC, que es destapa com a mentida absurda, estúpida i infantil. I a ells, als que juguen a la integració forçosa i a obrir les portes a pseudo-refugiats, mentre neguen ajudes als catalans, són als quals també caldrà demanar explicacions de tot això\nPer a nosaltres l'objectiu del curs 2016-17 és clar: seguir construint una força nacionalista a Catalunya, com les que triomfen i avancen a tot Europa. El nacionalisme català ha estat destruït per PDC i ERC per substituir-lo per un "procesisme de tots", buit i construït sobre mentides.\nDes d'aquí fem una crida a tots els catalans disposats a defensar la nostra terra, la nostra gent, el nostre futur, la nostra identitat i la nostra dignitat a unir-se a la nostra lluita.\nCatalunya necessita nacionalisme.\nCatalunya necessita SOM Catalans.


L'hosteleria de Castelló es reivindica per a evitar el tancament de locals\nEl 20% dels locals no han tornat a obrir després del confinament\nEls hostalers i hostaleres de la Comunitat es van manifestar ahir enfront del Palau de la Generalitat demanant un rescat al govern per a reobrir locals, posar fi a les limitacions horàries, i acordar ajudes al sector.\nFins al moment, el 20% dels locals no ha tornat obrir després del confinament, i es preveu que abans que acabe l'any, la xifra ascendirà al 30%. El president de Ashotur, Carlos Escorihuela insisteix en la importància d'un sector que compta amb més de 33.000 empreses i 160.000 treballadors.\nEl president augura un final d'any molt dolent, comparat amb l'estiu, i demanda urgentment ''mesures econòmiques i incentius'' per a un sector al qual li ficarà al llit subsistir. A més, assegura que les infeccions es donen més en altres ambients que en l'hostaleria.\nEl president de la Confederació Empresarial de la Comunitat Valenciana (CEV), Salvador Navarro, comenta que la llei hauria de ser justa, i haurien de pagar les conseqüències els qui ho han fet malament des del principi.\nD'altra banda, els empresaris insisteixen a traure profit de la situació i invertir en el turisme nacional com el bo espanyol. La idea és fidelitzar al turista que ha romàs a Espanya durant les seues vacances, i explotar aqueixa via de turisme.\najudes anti Covid Hosteleria Rescat


The CW fa efectiu el remake de ‘Charmed’ – Mid Season\n26/01/2018 RedaccióComentaris on The CW fa efectiu el remake de ‘Charmed’\nJa l’any passat les veus d’un possible remake de la sèrie ‘Charmed’ es feien escoltar, però ara ja és un fet. La cadena americana The CW ha encarregat un pilot del nou projecte.\nLa cadena ja va anunciar fa uns mesos que estaven estudiant amb un reinici de la sèrie que situaria l’acció en la dècada dels 70, però alguna cosa no va acabar de convèncer a The CW perquè en aquell moment no va voler continuar el projecte.\nLa versió que ara sí que ha aconseguit llum verda per part de la cadena ens situaria en l’actualitat i vol ser un reinici ferotge, divertit i feminista. La sèrie es centraria en tres germanes en un campus universitari que descobreixen que són bruixes. Les noves embruixades navegaran entre vèncer dimonis, enderrocar el patriarcat i mantenir els llaços familiars.\nPart de l’equip que va treballar en el primer projecte descartat, també han treballat en aquesta nova ficció. Concretament Jessica O’Toole i Amy Rardin són ara les productores executives i les guionistes de la nova ‘Charmed’. També se’ls uneix en la producció Jennie Urman, Brad Silberling i Ben Silverman. Respecte a l’equip artístic encara no hi ha informació.\nEtiquetes Charmed The CW\n18/12/2017 18/12/2017 Redacció


Arriba l’estiu i l’esport no s’atura\nFer esport o seguir-lo des del televisor són les opcions a escollir\nDijous, 18 Juny 2015 12:11\nAmb el juny arriba el bon temps i la calor i amb la majoria de les lligues acabades, la pràctica esportiva a Mataró canvia d’ubicació i dels camps i pavellons passa a baix a mar i al front marítim. Fa dues setmanes vam tenir una nova edició de la Triatló Ciutat de Mataró i aquest passat cap de setmana hem tingut la 4a edició de la Travessia nedant Costa de Mataró i la Regata Tot Mataró de vela.\nPerò això només acaba de començar i cada setmana les platges de Mataró i de la comarca acolliran diversos esdeveniments esportius de tota mena. El punt àlgid arribarà la setmana abans de Les Santes. Durant aquests dies les platges mataronines acolliran molts actes del programa de les Santes Esportives, molts d’ells oberts a tothom i per a gustos i nivells diferents.\nPerò per a aquells que no els ve de gust suar i competir, però són amants dels esports, tenen una oferta televisiva molt àmplia i atractiva. Durant aquests dies s’està disputant la Copa Amèrica de Futbol, el Mundial de Canadà de futbol femení, l’Europeu de bàsquet femení de Romania i Hongria i els Jocs Europeus de Baku, una nova competició poliesportiva on hi tenim participant diferents esportistes mataronins. I és que l’esport d’elit no s’atura i les televisions fan caixa, ja que la majoria d’aquestes competicions només es poden seguir per canals de pagament.\nPerò l’estiu també és temps de rumors, fitxatges, altes i baixes. A casa nostra els equips ja han començat a moure’s per incorporar nous jugadors. Els primers a fitxar han estat el CN Mataró Quadis i l’Auto Net&Oil Boet.\nPer acabar, dir que un dels darrers rumors que s’han escoltat és que el Boet de bàsquet ha rebut una oferta per jugar la temporada vinent a Lliga EBA, el club, si s’ho pot permetre econòmicament, dirà que sí, però a hores d’ara no hi ha res segur. Com sempre des d’aquí els anirem informant.


Porra Barça-Recreativo i futbol territorial | Som macus\n« La veritable història del tauró de Tarragona | Mint Julep »\nPorra Barça-Recreativo i futbol territorial\nJa s’acaba aquesta llarga travessa pel desert que són les seleccions. Que avorrit! Per fi torna el futbol de veritat i aquest dissabte a les 8 del vespre al Jan Laporta Stadium: Barçaméscunclub – Recreativo Güelva\nCom que és molt fàcil encertar que el Barça guanyarà farem la porra més complexa. El CE Berga juga al camp del Granollers en partit de l’onzena jornada de Regional Preferent. Després d’empatar a casa contra l’Amer, el Berga busca deixar enrere definitivament les posicions més perilloses de la classificació. També hi ha un interessantíssim partit al Municipal d’Olvan. L’equip blau, a Segona territorial, juga contra la Balconada de Manresa. Suposo que deuen jugar diumenge ben hora havent dinat, abans no es faci fosc. La inversió per il.luminar el camp està encara per arribar.\nPer tant, tres partits per la porra: Barça-Recreativo, Granollers-Berga i Olvan-Balconada. Facin joc!\nXavi Pla de l’Alemany\nPosted on 21/11/2007 at 22:50 in Futbol, Porres futbol\t| RSS feed | Resposta\t| Trackback URL\n18 comentaris\tto “Porra Barça-Recreativo i futbol territorial”\n21/11/2007 a les 23:53\nAnem per parts i per feina:\nUna victòria còmode que permetrà poder passar la setmana venent diaris tot dient que tenim el millor trident de la història. Quan perdem el pròxim partit, el diagnòstic també serà clar i concloent: hem de canviar-ho tot perquè tot plegat és un desastre.\nPartit difícil. Fa poc, el Granollers jugava a 3a Divisió.\nSens dubte, el partit de la jornada. A les 15:15h de diumenge, tothom al Municipal Manel Muntada. Si veniu, potser no veureu un futbol gaire delicat ni preciocista, però no us avorrireu. I si no sabeu què fer, insulteu el rival i ràpidament es muntarà una tangana descomunal que farà les delícies del respectable. Evidentment, si hi ha gresca, em comportaré com fa 15 dies: ja s’ho faran. Quan hagin acabat d’esbatussar-se, anirem a la dutxa i comentarem els ganxos que s’hagin pogut observar.\n22/11/2007 a les 09:24\nBarça -Recre: 4-0. Tots els gols de l’ Edmilson.\nGranollers-Berga: 2-3. Pel granollers marquen Amargant i cavar. Pel Berga marquen Marmi 1 i Ferro 2.\nOlvan-Balconada: 0-1. Marca el Sergi en pròpia porta. També fallarà un penal amb 0-0 en el marcador. No hi ha tangana. L’ Olvan hostía el Sergi directament.\ntorraxic exblanc-i-vermell i exblau\n22/11/2007 a les 11:30\nJa era hora de tornar a apostar!!\nBarça 3 – Huelva (cuando quiera) 1. Marcaran Titi una parell i el noi de Linyola un altre.\nFraikin Granollers 1 – C.E.Berga 2. Victòria a domicili, que ja toca! Encara juga el Sisa? Doncs farà els dos gols ell!!\nOlvan 3 – Barconada 1. Per l’Olvan un parell per l’artillero Santi i l’altre per Estruga, de falta. Per la Balconada marcarà Fèlix (un històric!). Sergi recorda: “tu eres muy rápido, eh?” i també “muy bien, eh?”. Endavant Olvan!!!\n– Què diu aquell sagal? PRIMER REGIONAL!!!!!\n22/11/2007 a les 11:47\nBarça 5 – Rerce 0. Gols de l’Eto’o, l’Edmilson i 3 del Delinqüent Comú (DECO)\nFlequi Granollers 0 – Berga 1. Gol de Trulls.\nAlvan 2 – Balconada 0. Gols de Canudas amb l’espatlla i Serra amb el cap.\n22/11/2007 a les 14:15\nCrec que abans de comencar a apostar s’hauria de nogociar el premi, no?? si es una combinada hi ha d’haver mes recompensa per l’encertant!! El mill i la marta segur que seran comprensius. he he\n22/11/2007 a les 14:22\nNirem al grà que avui haig de pensar-mo i tot.\nF.C.Barcelonaasac! 3- Recre 0. Bojan, i dos pel Messi.\nGranollers 1-Berga 1. Posemi en Lacalle.\nOlvan 2-Balconadavaiabanda 0. Els dos pel Torra\n22/11/2007 a les 15:09\nA veure si estem de sort:\n-Barça 2 Recre 0. Gols de Tití i el bacallà. No són gaire bons aquests del Recre, però nosaltres som nosaltres…\n-Granollers 0 Berga 0. Gols de…ai no, que aquí no n’hi hauran.\n-Olvan 3 Balconada 2. Partit lleig però molt emocionant. En “despejes” quedarán empatats.\nEm sembla que no em deixo res. Barçaaaaa!\nParce, soci 165\n22/11/2007 a les 15:27\nBarça 4 – Recre 2. I el Barça tornarà a ser el millor equip de la història del planeta, amb el vestidor, els tècnics i la directiva unídissims.\nBH Granollers 0 – Sistach Berga 2. Gols de Vinyes de falta.\nOlvan 3 – Balconada 0. Partit suspès a la mitja part per motius aliens a l’organització.\n22/11/2007 a les 15:44\nTots tres partits empat a zero gols. Sempre hi ha d’haver una puta ovella negra al vestuari que ho emmerdi tot. I el Berga i l’Olvan, pel que m’ha dit un que sempre surt des del “banquillu” (que ho sé jo, que he dormir amb ell), no en són pas una excepció.\n22/11/2007 a les 15:53\nEi Gé! Has comès dos errors (no sé si voluntaris):\n1- Has repetit el resultat del Barça només Barça.\n2- El Torra ja no juga amb el C.E.Olvan. Està retirat. Dels motius ja en parlarem una altre dia. És difícil que faci els dos gols.\n22/11/2007 a les 18:05\nVinga, comença el carrusel:\n1-0 al New Cam, en un aburridíssim partit. Gol del molt estimat Carlos (ara no podem rajar perque ens miren els seus amics), gran capità i millor persona.\n0-0 al Municipal de Granolloers. També molt divertit.\n1-0 al Municipal M. Muntada, encara més divertit. El Sergi xuta penals? Doncs del Sr. Serra, de penal.\n22/11/2007 a les 23:02\nEm sap greu destrossar les expectatives que s’havien creat, però veig molt difícil fer un gol de penal aquest diumenge. La raó és molt senzilla: no me’l deixarien xutar. Últimament, el meu historial com a xutador de penals en competició oficial és pèssim.\nAquest últim estiu, vaig fallar a les dues tandes de penals de les dues finals de futbol-sala i futbol7 en les quals vaig arribar.\nPer acabar l’estiu, amb l’Olvan vam anar a jugar a La Gleva per disputar el torneig de Festa Major d’aquest poblet d’Osona. Vam empatar. Per trobar un guanyador, vam xutar penalts: vaig tornar a fallar.\nPer acabar, un advertiment pels insensats que s’acostin a Olvan diumenge: nosaltres som el 2n equip menys golejat i el menys golejador de la nostra lliga. Uns autèntics terroristes del futbol.\n23/11/2007 a les 11:16\nÒstia Sergi!! Ja gairebé havia oblidat les amargues decepcions de l’estiu i ara tu me les tornes a recordar!!! Va fallar algú més, oi? Ara no ho recordo!\n23/11/2007 a les 11:34\nBarça 4 Recre 1. Gols de Messi, Ronaldinho, Giovanni i Messi, i gol del Recre que marcarà Edmilson en pròpia porta\nGranollers 2 Berga 3. Pel Granollers: cantada d’Assier i passada de la mort de Cortizo al davanter local; i pel Berga Litus, Sisa i Noguera\nOlvan 4 Balconada 1. Com que no tinc gaire per mà l’actualitat de 2a, direm que guanyarem antes que es fosc.\n23/11/2007 a les 13:34\nOstiasanta Torra! No eren voluntaris no, a cas mas vist algun dia completament desfet i sense cap mena d’ànims? Es com em trobu ara despres de saber que ja no jugues al Olvan.\nCom que sé que normalment els de casa son els que menys t’estimen no et preocupis, et farem el partit d’homenatge avanç d’acabar l’any, si si aquest any el partidet de St Ambòs serà els amics del Torra contra els amics del profeta.\nel Barça 6-1\nel Berga 2-2\ni l’Olvan 0-0 sense el Torra no teniu tan gol!!!!\n23/11/2007 a les 19:05\nCom molt bé ha dit el Marc, quin és el prèmit?\nBé jo aniré ràpid, els meus resultats són tots els partits 2-1 i a més em sembla que no en repeteixo cap, no com molts que els heu repetit (això ja no és serio, si mai ho ha sigut!).\nVa faré un petit comentari de cada un.\nEl Barça es RECREARÀ de valent, però com que tornen de seleccions amb 2-1 ja en tenim prou i encara gràcies que guanyem. Sort que juguem al Nou Camp Nou Nou.\nEl Berga em sap greu, però perdrà per 2-1 no és amb mala intenció anar contra “al que rajan” però el Granollers si dieu que estava tant amunt… A més és per no repetir resultat. I sort que no juguen a Hambol, sinó si que hi hauria hagut pallissa.\nI per acabar l’Olvan, espero que guanyi i doni espectacle. Ens ve el 2on classificat, però a casa amb el suport de l’afició podem guanyar a qualsevol així doncs, també un 2-1, que els fiqui qui vulgui, però que els fiquin.\nApa, fins la pròxima.\n24/11/2007 a les 14:25\nCom sempre vaig tard. Per tan em toca ser el barrufet rondinaire que no li agrada res de res i tot anirà malament. És a dir:\nDerrota del Barça 0-1. Sense el delinqüent comú que deia algú ens falta personalitat. Que torni d’una pu……nyeterea vegada el DECO!!!\nDerrota del Berga 3-0. Marmi expulsat (arbitru pro que pites!!! Pro què fas??? Les vaques segur que ho fan millor!!! etc.) Un autèntic desastre.\nDerrota de l’Olvan 0-2. No sé perquè però perdran.\nAixò és una merda i de regal a Avià no serem gent.\nApa salut, ja paro de rondinar.\n26/11/2007 a les 10:23\nGuanyador de la porra de la setmana: Sergi. Ja deia jo que aquest xaval hi entenia. El que passa és que no havia tingut sort en les altres porres. El Barça va guanyar a un altre candidat per anar a Segona per 3 a 0. Gols de Milito, Bojan i Messi.\nEl Berga va perdre 2 a 1 al Camp de l’handbol Granollers. Aquest resultat el va encertar l’Aleix però no val perquè devia ser un soplu d'”al que rajan”. I l’Alvan va perdre a casa amb el potent Balconada per 1 a 2.


Parròquia de Sant Vicenç de Sarrià | Confirmació - Parròquia de Sant Vicenç de Sarrià\nLa història de la salvació està tota ella amarada per la promesa de l’Esperit (“Abocaré el meu esperit damunt els teus fills, beneiré els teus plançons.” Is 32, 15. “No els giraré mai més l’esquena, perquè hauré infós el meu esperit al poble d’Israel. Ho dic jo, el Senyor, Déu sobirà.” Ez 39, 29.).\nJesús és el qui posseix en plenitud aquest Esperit (“Aquí teniu el meu servent, que jo sostinc, el meu elegit, en qui m’he complagut. He posat damunt d’ell el meu Esperit…” Is 42,1. “L’Esperit del Senyor, Déu sobirà, reposa sobre meu…” Is 61,1.).\nI, per la seva pasqua, vessa sobre nosaltres el seu esperit (“ell ha rebut del Pare l’Esperit Sant promès, i ara l’ha donat amb abundància” Ac 2, 33.). Això esdevé en la Pentecosta (Ac 2, 1-11), i sempre que es celebra aquest sagrament.\nEl sagrament de la Confirmació suposa la plenitud de l’Esperit que ja és rebut en el Baptisme. És l’enfortiment i la confirmació dels dons de l’Esperit.\nEls dons de l’Esperit Sant\nL’Esperit Sant que el Pare enviarà en nom meu, us farà recordar tot el que jo us he dit, i us ho farà entendre.\nEscolta els consells, deixa’t instruir i arribaràs a ser un home assenyat.\nEstic ben convençut que esteu plens de bondat, que posseïu un coneixement perfecte i que sou capaços d’instruir-vos els uns als altres.\nRm 15, 14\nSi tenim Déu amb nosaltres, qui tindrem en contra?\nTots els qui són guiats per l’Esperit de Déu són fills de Déu.\nTota saviesa ve del Senyor i és amb ell per sempre.\nEls ulls del Senyor vetllen els qui el veneren, els qui esperen en l’amor que els té.


Dossier institucional MEG by Lo Manaix AEG - issuu\nEduquem per a la transformaci贸 social\nMINYONS ESCOLTES I GUIES DE CATALUNYA És un moviment de voluntaris i voluntàries que treballem en leducació en el lleure amb infants i joves de 6 a 19 anys, oferint-los laventura de créixer i aprendre mitjançant el mètode escolta i guia.\nOBJECTIUS El mètode educatiu de Minyons Escoltes i Guies de Catalunya (MEG) pretén que cada noi i noia esdevingui protagonista del seu propi creixement i de les accions que treballa en equip. Lobjectiu és aconseguir un desenvolupament integral amb la finalitat que infants i joves es formin com a persones solidàries i compromeses amb la societat que els envolta.\nMinyons Escoltes i Guies de Catalunya (MEG) és un moviment estés al territori amb 139 agrupaments arreu de Catalunya i presència a 30 comarques i 95 municipis catalans. Té una organització descentralitzada mitjançant les demarcacions i cadascuna delles engloba diversos agrupaments i té una seu i/o subseu pròpia.\nLes demarcacions de MEG són les següents: Girona (21 agrupaments) Vic (7 agrupaments) Manresa (19 agrupaments) Vallès/Maresme (14 agrupaments) Barcelonès (34 agrupaments dividits entre 4 sotsdemarcacions o sectors) Baix Llobregat/Garraf/Alt Penedès (17 agrupaments) Tarragona (12 agrupaments) Lleida/Solsona/Urgell (15 agrupaments)\nSeguint la proposta pedagògica i metodològica de lescoltisme i el guiatge, Minyons Escoltes i Guies de Catalunya treballa per leducació integral de la persona a partir de lexperiència viscuda i de la transmissió de valors com el respecte, la tolerància, el diàleg o la interculturalitat, treballant per tal de deixar aquest món un mica millor de com lhem trobat, tal com va dir Robert Baden-Powell, fundador de lescoltisme.\nTreball en xarxa i relacions externes MEG és un moviment actiu i implicat en els problemes de la societat i promou el treball en xarxa, a partir de la participació a diverses entitats i plataformes com:\nMinyons Escoltes i Guies de Catalunya és una de les associacions escoltes i guies més nombroses de lEstat espanyol i, a Catalunya, és un referent tant de làmbit de leducació en el lleure com del voluntariat. Té més de 13.000 afiliats, dels quals 2500 són caps (joves educadors i educadores) que amb la seva participació compromesa, contribueixen a transmetre els valors de lescoltisme i el guiatge.\nPercentatge dinfants i joves segons el grup dedat - de 6 a 8 anys: 14 % (Castors) - de 8 a 11 anys: 30 % (Llops i Daines) - de 11 a 14 anys: 26 % (Ràngers i Noies Guies) - de 14 a 17 anys: 20 % (Pioners i Caravel·les) - de 17 a 19 anys: 10 % (Trucs)\n- La Federació Catalana dOrganitzacions No Governamentals per la Pau (FCONGP) - La Federació Catalana dOrganitzacions No Governamentals per al Desenvolupament (FCONGP) - La Federació dOrganitzacions Catalanes Internacionalment Reconegudes (FOCIR) - El Consell Nacional de la Joventut de Catalunya (CNJC) - El Finançament Ètic i Solidari (FETS) - La Xarxa de Voluntariat Ambiental de Catalunya (XVAC) - La Xarxa de Custòdia al Territori (XCT) - La Taula dEntitats del Tercer Sector Social de Catalunya - Canal Solidari  Oneworld - Aprenentatge i Servei - Senderi, Educació en Valors - Qui deu a Qui - Xarxanet, Xarxa Associativa i del Voluntariat de Catalunya - Xarxa per una Nova Cultura de l'Aigua\nTambé forma part del Moviment escolta i guia nacional i internacional i som membres de: - La Federació Catalana dEscoltisme i Guiatge (FCEG), - El Moviment Scout Catòlic (MSC), - L'Organització Mundial del Moviment Escolta (WOSM-OMMS), - L'Associació Mundial de les Noies Guies i Noies Escoltes (WAGGGS-AMGE), - La Conferència Internacional Catòlica de l'Escoltisme (CICS) i del Guiatge (CICG).\nON I COM ES DESENVOLUPA AQUESTA TASCA EDUCATIVA?\nLA PROPOSTA EDUCATIVA Minyons Escoltes i Guies de Catalunya fonamenta la seva tasca educativa en el treball pedagògic i la formació en valors i té la voluntat daconseguir que els seus membres participin activament en el seu entorn i assumeixin responsabilitats per ajudar a construir una societat més justa, solidària i sostenible; és a dir, educar per a la transformació social.\nEls tres angles dactuació (les tres opcions) segons les quals MEG basa la seva tasca educativa són: L'opció país (treball per al compromís amb la societat catalana) L'opció persona (foment de la responsabilitat, autonomia, crítica i capacitat organitzativa del jovent)\nL'opció educació de l'espiritualitat (la recerca del sentit de la vida i lestructuració de les conviccions; i vivència dels valors, actituds i accions que sen deriven) Aquestes tres opcions es concreten en una sèrie de valors que queden explícits a la llei escolta i guia.\nEls valors que es desprenen de la llei escolta i guia i que es fomenten des de MEG són, entre altres: La interculturalitat Apostem per una persona que manté unes arrels solidàries i clares, que estima el seu país i la seva gent; que defensa la seva llengua, la seva cultura i la seva història amb una actitud d'obertura i convivència.\nLa sostenibilitat Optem per una persona que qüestiona els models actuals de consum, de producció i organització econòmica, que replanteja les necessitats de les persones tenint en compte les generacions futures i el seu entorn, i que valora els recursos i fomenta el consum responsable.\nLa democràcia i la participació Apostem per una persona democràtica i participativa, amb esperit crític i constructiu, amb voluntat d'innovació social; que sap autogestionar-se i assumeix responsabilitats participant activament a la xarxa associativa, des de l'àmbit local fins a l'estatal, i que construeix ciutadania.\nL'educació per la pau Optem per una persona capaç d'afrontar els reptes de la vida, que positivitza el conflicte, que promou el diàleg i la resolució de les divergències, que transforma les dificultats en oportunitats de superació i de progrés personal.\nLespiritualitat Eduquem per mitjà de lanimació i acompanyament dels diferents processos de desvetllament espiritual, promovent el progrés personal i el compromís comunitari. A més, essent fidels al nostre origen cristià, MEG aposta acollir les persones que volen conèixer, viure, celebrar i aprofundir en aquesta proposta.\nEls agrupaments Lagrupament és el punt de referència del moviment escolta i guia i és lespai on infants, joves i caps es reuneixen cada setmana i, a través de jocs, xerrades, tallers i un ampli ventall dactivitats educatives, descobreixen la realitat que els envolta, aprenen a ser crítics amb la societat on viuen i desenvolupen la capacitat de participar activament i dimplicar-se amb lentorn per tal de transformar-lo. Els agrupaments d'arreu del territori català són el lloc de referència del Moviment on es desenvolupa simultàniament la tasca educativa de Minyons Escoltes i Guies de Catalunya. Amb tot, cada agrupament, tenint en compte les seves necessitats i característiques específiques, adapta el plantejament educatiu de MEG al seu entorn i desenvolupa accions concretes en forma de projectes.\nLes branques i les unitats Els agrupaments estan organitzats en cinc unitats (grup de nois i noies dun mateix interval dedat). El conjunt dunitats dels diferents agrupaments de MEG dun mateix interval dedat es coneix com a branca i rep un nom concret en cada cas: Castors (de 6 a 8 anys), Llops i Daines (de 8 a 11 anys), Ràngers i Noies Guies (de 11 a 14 anys), Pioners i Caravel·les (de 14 a 17 anys) i Truc (de 17 a 19 anys). El mètode escolta i guia està pensat per treballar progressivament amb infants i joves des dels 6 fins als 19 anys i, en cadascuna de les etapes, linfant creix i es forma fins acabar el procés educatiu. Cada branca treballa independentment en els seus projectes, encara que totes elles basen les seves accions en la mateixa proposta educativa. Un cop finalitzat el procés educatiu, el o la jove pot optar per continuar seguint fent la seva tasca de compromís en el Moviment com a cap, o bé continuar participant en altres entitats de caire social, polític o cultural, de forma voluntària.\nLA METODOLOGIA La base del mètode de Minyons Escoltes i Guies de Catalunya és la Pedagogia del Projecte segons la qual cada individu o cada grup es converteix en protagonista en totes les fases del procés que comporta el desenvolupament dun projecte. Cada unitat, agrupament o equip desenvolupa una sèrie d'accions a partir d'uns objectius plantejats depenent del seu context, necessitats i mancances. Tot això es mostra amb leducació vivencial (educació per a lacció). MEG, alhora, ha concretat cinc trets bàsics (anomenats dinamismes) que defineixen i caracteritzen la manera deducar per a la transformació social. Aquests cinc dinamismes són: el petit grup, el progrés personal, el compromís, el joc institucional i la fraternitat universal.\nMEG desenvolupa nombrosos projectes entre els quals destaquem els següents:\nPer enriquir i facilitar el dia a dia de la tasca educativa dels agrupaments, MEG també ofereix: LEscola de Formació\nUna proposta de formació adreçada a totes les persones que fan de cap o tenen altres responsabilitats a MEG. Lobjectiu és cobrir les seves demandes formatives i oferir-los nous aprenentatges que els permetin dur a terme la seva intervenció educativa dacord amb nostra proposta, que es caracteritza per utilitzar metodologies vivencials, significatives i globalitzadores. També possibilita obtenir els títols de Monitor/a i Director/a dactivitats de lleure infantil i juvenil, expedits per la Secretaria de Joventut de la Generalitat de Catalunya. Formada íntegrament per educadors voluntaris, té un volum anual de 1.000 inscrits i una mitjana de 35 cursos de formació, que lhan convertit en una de les escoles referents en aquest àmbit.\nEL CAU DE TOTS El Cau de Tots és un projecte amb què es treballa un tema ideològic de fons al llarg de tot el curs. MEG el va posar en marxa al curs 2001/2002 i des d'aleshores shan tractat temes com: la interculturalitat, la sostenibilitat, la democràcia i la participació, l'educació per la pau i el diàleg, l'esperit crític o el Centenari de lEscoltisme. A més a més, aquest projecte inclou l'anomenat dia de "Cau al Carrer" que pretén mostrar la proposta educativa a la resta de la societat i fer evident el nostre treball deducació en xarxa. www.escoltesiguies.cat/elcaudetots LA XARXA La Xarxa és un espai de participació complementari a la unitat de Trucs (nois i noies dentre 17 i 19 anys). Lobjectiu de la Xarxa és que les unitats dels diversos agrupaments darreu de Catalunya treballin en xarxa i desenvolupin projectes amb una clara filosofia dincidència social. www.laxarxa.escoltesiguies.cat EL REBOST El Rebost és un espai web on es recullen un munt de recursos per treballar diferents aspectes de l'educació en el lleure. En aquest espai web es poden intercanviar recursos, com tallers, descobertes, rutes o jocs i pretén que tots els caps del moviment tinguin un millor accés i estiguin a la seva disposició sempre que vulguin i quan més els necessitin. http://elrebost.escoltesiguies.cat PUBLICACIONS MEG genera diverses publicacions a través de les quals ofereix informació, eines i propostes per a leducació en el lleure, entre les quals trobem: el Correu (la revista de MEG), el Llibre del Cap, la col·lecció sobre temes de reflexió Parlem-ne, i la Col·lecció Drecera. PLANS EDUCATIUS D ENTORN Els Plans Educatius Entorn (PEE) són una iniciativa oberta i de cooperació que vol donar resposta integrada i comunitària a les necessitats educatives dels infants i joves. Amb els PEE es pretén coordinar i dinamitzar, més enllà de làmbit escolar, les diferents accions educatives que es realitzen en un zona determinada. Des de MEG volem impulsar la participació de tots els agrupaments situats en municipis amb PEE, un treball en xarxa amb tots els agents educatius.\nLa Fundació Josep Sans és una entitat que forma part de Minyons Escoltes Guies de Catalunya i té la missió de col·laborar en leducació dels infants i joves, mitjançant el suport a moviments i institucions de joventut catalans que utilitzin el mètode escolta i guia i es proposin leducació integral dels nois i noies, a partir del treball i la vivència de lespiritualitat i del compromís nacional. Més informació a: www.fundaciojsans.cat\nCampaments i més És el servei de MEG que posa a disposició de les entitats de lleure infantil i juvenil la xarxa de terrenys més gran de Catalunya. Des de Campaments i més es treballa per assessorar a qualsevol persona, entitat o administració sobre temes relacionats amb lacampada i la custòdia del territori al nostre país. Més informació a: www.campaments.cat\nBrownsea És la botiga de lescoltisme i el campisme que ofereix servei de venda i distribució de tot tipus darticles d'escoltisme, natura i muntanya necessaris per al desenvolupament dactivitats infantils i juvenils. Més informació a: www.brownsea.net\nDossier institucional MEG\nDossier institucional de Minyons Escoltes i Guies de Catalunya amb què podreu assabentar-nos millor de la nostra proposta escolta i guia.


‘Enjoy' Wiggo | Borja Sánchez | BARCELONA / CHARTRES | Més esport | El Punt Avui\nBARCELONA / CHARTRES - 22 juliol 2012 2.00 h\nSegona victòria d'etapa per a Bradley Wiggins que aprofita l'última contrarellotge per reivindicar-se\nÉs el primer britànic que guanya el Tour, amb el seu company Froome, segon\nBradley Wiggins en el moment de creuar la meta GUILLAUME HORCAJUELO /EFE.\nBorja Sánchez - BARCELONA / CHARTRES\nHo havia de fer. I és clar que va fer-ho. Bradley Wiggins va arrodonir el seu Tour amb la segona victòria d'etapa, totes dues en contrarellotge i totes dues amb una superioritat exagerada. I tal com va passar a Besançon, en la primera, amb Christopher Froome com a segon en l'etapa. El seu company a l'Sky, que també acaba el Tour en segon lloc en la general va tornar a ser el millor entre els mortals. I va acabar a 1:16 del seu cap de files (!), aquell a qui mirava de reüll a les Peyragudes aquest dijous mentre aguantava el manillar de la bicicleta amb una mà, en un gest de suficiència que només el ciclista nascut a Kenya i educat a Sud-àfrica s'ha pogut permetre en la 99a edició del Tour. Precisament la 99a és la primera que guanya un ciclista britànic, i ho fa amb un altre britànic en segon lloc –mai havien tingut presència ni tan sols en el podi–, després de guanyar les dues contrarellotges planes –des del 1999 que el guanyador del mallot groc no ho feia; aleshores va ser Armstrong i amb el pròleg inclòs– i després d'haver de suportar la pressió de ser el favorit i d'haver de respondre a preguntes relacionades amb el dopatge; dia sí, dia també. Fins i tot va arribar a plantejar-se publicar el seu passaport biològic. I Wiggo també s'apunta aquest Tour després d'haver de suportar els enemics a casa: la primera setmana amb Marc Cavendish, que es queixava que l'Sky se centrés en el mallot groc i no l'ajudés a guanyar etapes a l'esprint –avui el campió del món pot acabar empatat en victòries d'etapa amb el seu gran rival, l'alemany André Greipel (Lotto), i amb la revelació del Tour, l'eslovac Peter Sagan (Liquigas)–. I la segona setmana va arribar el torn de Froome, que després de guanyar en la primera etapa de muntanya fa quinze dies a la Planche de les Belles Filles, va fer el primer dels dos gestos amb els quals ha volgut passar davant del seu líder a La Toussuire, en la segona etapa alpina. Un Tour que Wiggins afegeix a les victòries aquest any a la París-Niça, al Tour de la Romandia i al Dauphiné. I compte amb els Jocs Olímpics. Perquè dissabte que ve Cavendish pot guanyar l'or en la prova de ruta, i el mallot groc avui a París, la prova de contrarellotge, l'1 d'agost.\nI va fer-ho\nEra l'últim de sortir i ho havia de fer. Havia de guanyar l'etapa i amb una diferència prou àmplia que demostrés la seva superioritat al llarg de les tres setmanes, període en el qual només Froome l'ha pogut posar en evidència. I tal com va passar en la contrarellotge anterior l'actuació de Wiggo sobre la cabra va tornar a ser magistral. I també com el 9 de juliol va tenir en Froome la referència. Perquè mentre el seu company anava marcant els millors parcials, superant els registres de Luis León Sánchez –campió estatal de la disciplina– o Tejay Van Garderen, el líder els anava superant. En 23 i 12 segons en el primer, al quilòmetre 14. En 4 i 54 (!) en el segon, al 30 i mig i amb vent de cara. Un paper, el del murcià de Rabobank, un pèl trist. Perquè el punxava la televisió mentre els dos Sky arribaven a meta.\nPerò si a Sánchez li va tocar sortir mentre li passaven la mà per la cara, el paper de la trista figura el va fer Cadel Evans. Després de punxar als Pirineus, el guanyador el 2011 va veure com al primer parcial ja hi passava a 1:10 de Luis León. Però és que el pitjor de tot va ser veure com Van Garderen el doblava. Sí, aquell a qui va recriminar que no l'esperés diumenge passat quan l'australià va ser un dels més perjudicats pel sabotatge dels claus a la carretera. Ja va estar a punt de veure com Wiggins el doblava al Dauphiné, i ahir es va produir la imatge amb el millor jove d'aquest Tour passant el guanyador del de l'any passat. Evans va acabar 35è a 11:56.\n19a etapa. CRI (53,5 km)\n2n Cristopher Froome (Sky)\n3r Luis León Sánchez (Rabobank)\n4t Peter Velits (Omega)\n5è Richie Porte (Sky)\n6è Patrick Gretsch (Argos)\n7è Tejay van Garderen (BMC)\n8è Vasil Kiryienca (Movistar)\n9è Rein Taaramae (Cofidis)\n10è Jérémy Roy (FDJ)\n2n Christopher Froome (Sky)\n4t Jurgen VD Broeck (Lotto)\n5è Tejay van Garderen (BMC)\n7è Cadel Evans (BMC)\n8è Pierre Rolland (Europcar)\n9è Janez Brajkovic (Astana)\n10è Thibaut Pinot (FDJ)\n11è Andreas Klöden (R. Shack)\n12è Nicolas Roche (AG2R)\n13è Chris Horner (R. Shack)\n14è Chris Sorensen (Saxo Bank)\n15è Denis Mentxov (Katiuixa)\n16è Maxime Monfort (R. Shack)\n17è Egoi Martínez (Euskaltel)\nÉs tan especial perquè sento el ciclisme i sé el que significa. Mai vaig pensar que sortiria al costat del nom d'Eddy Merckx\nDes que comences a anar en bici de petit ho fas per això. Ets un somiador més que pensa guanyar el Tour i dur el mallot groc\nÉs un estil de vida. He après a viure així els últims anys, sacrificant altres coses. Però val la pena\nEl Punt Avui. Girona 22-07-2012, Pàgina 57\nEl Punt Avui. Nacional 22-07-2012, Pàgina 38


Els Mossos constitucionalistes, condecorats\nComparteixen reconeixement amb l'ambaixador rus a Espanya\nMembres de la UMC després de rebre la condecoració\nQuico Sallés 02/07/2018 6:00 pm\nEl Cos de la Noblesa del Principat d’Astúries ha condecorat Unió de Mossos per la Constitució (UMC). Concretament l’associació de Mossos unionista ha rebut la medalla commemorativa del 1300 aniversari de la Proclamació de Don Pelayo com a primer Rei de la Cristiandat que atorga el Cos de la Noblesa del Principat d’Astúries. La condecoració, lliurada el divendres, està justificada pel “reconeixement per la tasca de defensa, protecció i difusió dels valors constitucionals i democràtics”.\nCuriosament, a l’acte també es va condecorar l’ambaixador rus a Espanya, Yuri Korxaguin, la primera secretària de l’ambaixada de la República Txeca, Katerina Bocianova, o el coronel del Regiment Astúries, Javier Martín. El lliurament de les condecoracions es va celebrar a la Casa d’Astúries de Madrid i va incloure una conferència de Álvaro de Marichalar sobre “història, patrimoni i cultura d’Espanya”.\nSegons un comunicat de la mateixa UMC, “no hi ha més gran satisfacció que ser reconegut per vetllar i garantir els valors que representa la nostra Constitució espanyola, norma suprema gràcies a la qual tots els espanyols vivim en democràcia, pau i llibertat”. “Per això acceptem amb enorme orgulla la condecoració atorgada a l’associació”, asseguren els impulsors de la UMC, Luis Ángel Gómez i Alfonso Dueñas.